qundao/data-zh-poetry huggingface dataset:
好事近
作者：曹勳
朝代：宋

密密偃蜂房，香遠未應時霎。薇露紫煙浥盡，任風欺雪壓。老人曾飲百川空，相對肯微呷。攬取佔先風度，醉高燒紅蠟。
好事近
作者：曹勳
朝代：宋

潮盡海波平，賞盡綠煙涼月。羅袂乍迎風快，悄喜歡不徹。一年好處記如今，朝暮更無熱。庭院晚來些雨，是開尊時節。
好事近
作者：曹勳
朝代：宋

花動兩山春，綠繞翠圍時節。雨漲曉來湖面，際天光清徹。移尊蘭棹壓深波，歌吹與塵絕。應向斷雲濃淡，見湖山真色。
定風波
作者：曹勳
朝代：宋

雪後籬邊冷未晴。江天濃淡暗還明。斷續流香傳玉蓓。心醉。臨風嗅蕊不勝清。映竹幽姿深有思。何似。照溪真色更多情。待得微酸藏傅粉。黃嫩。溼雲潛放雨輕輕。
宴清都
作者：曹勳
朝代：宋

畫幕明新曉。晴日薄，小春微動花柳。宸闈薦祉，東朝誕育，載光坤厚。朱顏內鼎丹就。喜自得、長生妙有。奉冕旒、衣彩坤珍，同耀帕羅珠袖。鈞奏。翠羽簾垂，三千粉色，花明如繡。歌聲緩引，梁塵暗落，五雲凝晝。龍香繞斟芳酒。盡夜飲、何妨禁漏。萬萬載、常向慈寧，俱獻聖壽。
宴清都
作者：曹勳
朝代：宋

野水澄空，遠山隨眼，筍輿乘興廬阜。天池最極，云溪最隱，翠迷歸路。三峽兩龍翔翥。盡半月、猶貪杖屨。閒引杯，相賞好處奇處，險處清處。凝佇。道友重陪，西山勝蹟，玉隆風御。滕閣下臨，晴峰萬里，水雲千古。飛觴且同豪舉。喜醉客、龍吟度曲。待記成佳話，歸時從頭細數。
宴清都
作者：曹勳
朝代：宋

鳳苑東風軟。春容早，歲端新律初轉。宮雲麗曉，人日應鍾，慶符閨範。元妃懿德尊顯。位四聖、晉芳避輦。佐聖主、美化重宣，光被海宇彌遠。香滿。帝渥恩隆，歌珠舞雪，俱陳絲管。彤闈共悅，天顏有喜，看壽觴親勸。今年外家華煥。擁使節、新班侍宴。願萬載、永冠椒房，常奉舜殿。
尾犯
作者：曹勳
朝代：宋

秋空過雨靜，晚景澄明，天淡如水。漸看蟾彩，東山旋升，金餅上雲際。輕煙散盡，瑩皓色、消塵翳。倚瓊樓，皎若瑤臺閬風，翠闌十二。正好登臨無外。滿斟與、清光對。雖桂華飄下，玉輪移影，歸興猶未。待繼日同宴賞，聽秘樂、廣寒宮裡。惟怕卻，明月陰晴未定，且宜歡醉。
峭寒輕
作者：曹勳
朝代：宋

照溪流清淺，正萬梅都開，峭寒天氣。才過了元宵，漸晝長禁宇，迤邐佳時。斷腸枝上雪，殘英已、片影初飛。苒苒隨風，送春到、便爛漫香遲。凝睇。迎芳菲至。覺欣欣桃李，嫩色依微。應是有新酸，向嫩梢定須，一點藏枝。乍晴還又冷，從尊前、自落輕細。寄與高樓，夜笛聲、且緩吹。
御街行
作者：曹勳
朝代：宋

凌寒架雪知春近。閒探處、如相問。溪流清淺暮雲低，玉蓓橫斜風定。晚枝雀啅，幽姿方展，還映疏篁冷。鏡鸞妝罷明梢嫩。猶記宜相併。如今卻月別傳香，知引何人幽興。不堪樓上，昭華吹斷，聲與愁腸盡。
月上海棠慢·月上海棠
作者：曹勳
朝代：宋

東風揚暖，漸是春半，海棠麗煙徑。似蜀錦晴展，翠紅交映。嫩梢萬點胭脂，移西溪、浣花真景。濛濛雨，黃鸝飛上，數聲宜聽。風定。朱闌夜悄，蟾華如水，初照清影。喜濃芳滿地，暗香難並。悄如彩雲光中，留翔鸞、靜臨芳鏡。攜酒去、何妨花邊露冷。
朝中措
作者：曹勳
朝代：宋

一封清詔下金鸞。臨遣講鄰歡。誰問火雲揮汗，要看易水搖寒。何妨談笑，平生志節，可障狂瀾。預約黃花前後，殊庭瞻對宸顏。
朝中措
作者：曹勳
朝代：宋

寶箏偏勸酒杯深。歌舞乍沈沈。秀指十三絃上，挑吟擊玉鏘金。牙臺錦面，輕移雁柱，低轉新音。妙是不須銀甲，向人說盡芳心。
朝中措
作者：曹勳
朝代：宋

斜斜整整暗江灣。蓑笠有無間。應與君家卻暑，冷看白滿群山。想來何處，金爐焰獸，玉斝酡顏。好是溪涵寒影，山影一棹人還。
朝中措
作者：曹勳
朝代：宋

酴醿芳架引繁英。香遠透簾清。更與洛陽花市，一齊移在宮庭。琉璃萬朵，嬌紅嫩紫，總是嘉名。殿閣真仙同賞，天顏喜入歡聲。
朝中措
作者：曹勳
朝代：宋

鳴珂攬轡玉霄東。持節散陳紅。子舍已先多士，一鞭同嫋春風。西甌舊治，棠陰秀茂，竹馬迎逢。正焙行馳金殿，仙班看綴夔龍。
杏花天慢
作者：曹勳
朝代：宋

桃蕊初謝，雙燕來後，枝上嫩苞時節。絳萼滋浩露，照曉景、裁翦冰綃標格。煙傳靚質。似淡拂、妝成香頰。看暖日、催吐繁英，占斷上林風月。壇邊曾見數枝，算應是真仙，故留春色。頓覺偏造化，且任他、桃李成蹊誰說。晴霽易雪。待對飲、清賞無歇。更愛惜、留引鷳禽，未須再折。
松梢月
作者：曹勳
朝代：宋

院靜無聲。天邊正、皓月初上重城。群木搖落，松路徑暖風輕。喜揖蟾華當松頂，照榭閣、細影縱橫。杖策徐步空明裡，但襟袖皆清。恍若如臨異境，漾鳳沼岸闊，波淨魚驚。氣入層漢，疑有素鶴飛鳴。夜色徘徊遲宮漏，漸坐久、露溼金莖。未忍歸去，聞何處、重吹笙。
武陵春
作者：曹勳
朝代：宋

今歲重陽經閏早，金蕊粲繁枝。玉殿珠樓步輦隨。高興在東籬。且泛金英同瀲灩，休與傲霜期。只恐秋香一夜衰。須插滿頭歸。
武陵春
作者：曹勳
朝代：宋

元夕晴和中禁好，梅影玉闌干。峭窄春衫試嫩寒。金翠會群仙。移下一天星斗璨，喜色動宸顏。行樂風光莫放閒。月在鳳凰山。
武陵春
作者：曹勳
朝代：宋

慘慘江雲渾不動，玉雪耿孤芳。萼綠仙人帶暗香。風韻冷尤長。隴信不來寒日晚，疏影照澄江。肯借橫斜伴酒觴。應共月商量。
武陵春
作者：曹勳
朝代：宋

春到小園春草綠，煙雨溼雲山。池上梅花已半殘。無奈晚來寒。不怕醉多隻怕醒，花影上闌干。人在東風縹緲間。誰與伴幽閒。
武陵春
作者：曹勳
朝代：宋

玉露金風尋勝去，一月看三州。紅葉黃花滿意秋。真是巧裝愁。我在天台山下住，松菊佔深幽。歸趁梅花映小樓。應問久遲留。
水調歌頭
作者：曹勳
朝代：宋

江影浮空闊，江水拍天流。山藏地秘，偉觀須是偉人收。聞道煙斜雨暗，還留月底風邊，墨客一凝眸。闌檻隨指顧，江海還生秋。繡簾卷，開綺宴，翠香浮。鄒枚賓從俱詠，韻閒出嘉謀。點點群山吳楚，歷歷三州燈火，潮落沒沙鷗。老子會心處，應已付南樓。
江神子·江城子
作者：曹勳
朝代：宋

南豐詩將駐靈江。下明光。惹天香。十雨五風，連歲致豐穰。初夏清和才四日，開壽席、宴華堂。嚴宸已奏二南章。眷循良。比龔黃。玉筍班聯，宜冠紫微郎。從此鋒車宣室召，攄相業、壽而康。
江神子·江城子
作者：曹勳
朝代：宋

帝俞賡載下方壺。雨隨車。曠時無。盡道南豐，仙骨秀而都。光照丹丘人快睹，金騕嫋，玉蟾蜍。自憐老景病仍癯。芘微軀。駐安輿。暗潤赤城，風露喜踟躕。行矣相門還入相，看惠愛，詠猗歟。
法曲入破第一·法曲
作者：曹勳
朝代：宋

秋容應節，漸肅景入窗扉。碧洞連翠微。商律回巖桂。金精壯盛時。擁蟾輪、生素輝。啟口天為侶，是列仙行綴。心均太上，欲度世緣無虧。用定力堅持。奉真常，惟凝寂。忱誠貫斗極。賜長生，仍久視。洞達虛皇位。德壽高與天齊。
法曲入破第三·法曲
作者：曹勳
朝代：宋

光鋪曉曦。雲影拂霜低。空闊飛鴻過，兩三行、向天際。晴景乍升，晃疏欞，蜂翅迷。密障紅爐暖，香縷飄煙細。超然坐久，幽徑試尋寒梅。酥點竹間稀。正疏蓓吐南枝。微陽動細蕊。任斜日、沈澹暉。慘慘寒威。晚知皓雪欲垂垂。
法曲入破第二·法曲
作者：曹勳
朝代：宋

清晝靜居香冷，風動萬年枝。涼應兌卦體。秋色鳴輕颸。冥心運正一。御鐵牛、耕寸地。都種金錢花，秀色照戊己。新霜萬物凋謝，我常無為。衝起浩然氣。抱沖和，人間世。登高共賞宴，泛東籬。菊盡醉。誰會。登高意表、迥出凡塵外。
法曲入破第四·法曲
作者：曹勳
朝代：宋

黃鍾正嚴凜，飛舞屑瓊瑰。清賞豐年瑞。雲液喜傳杯。陰爻會見覆，動一陽、生浩氣。誰問添宮線，煉功在金液。晴簷試暖，表裡瑩如無疵。庭柳漏春信，更萱色、侵苔砌。優遊歲向晚，嘆人間時序疾。還捧椒觴，羽衣禮無極。
法曲第五煞·法曲
作者：曹勳
朝代：宋

多景推移。便似風燈裡。將塵寰喻，塵裡白駒過隙。今世過卻，來生何處覓。失時節。生死到來嗟何及。勤而行之。競力待與、鍾呂相期。三千行滿，連環脫下已。駕青鸞素鶴朝太微。
法曲遍第二·法曲
作者：曹勳
朝代：宋

向虛靖晨起。朝元意達，衝漠怡怡。三天澄映，九光霽碧，如有鶴舞鸞飛。泛空際。瑤室明輝。動與真期。至理常寂，戶庭無遠，欣欣端比。侍宴日在瑤池。師友多閒，抱琴沽酒度曲，笑採華芝。九節倚筇時。何須釣月眠石，尋覓佔淵靜逸。樂修持。澹然靈府泳真諦。怡養丹光裡。春已收功，自育火棗交梨。
浣溪沙
作者：曹勳
朝代：宋

初過西風煙雨微。霓光留景正團枝。月中新彩與增輝。霞影分丹乘浩露，珊瑚秀色滿彤墀。涼飆吹上赭紅衣。
浣溪沙
作者：曹勳
朝代：宋

日上龍城散曉陰。瓊芳堂下玉成林。江梅開未十分深。隨處錦亭穹帳暖，冷香邀住入衣襟。酒腸判斷付頻斟。
浣溪沙
作者：曹勳
朝代：宋

春到皇居景晏溫。冰輪駕玉上祥雲。燭龍銜耀九重門。宮掖兩儀臨舜殿，金蓮萬斛奉堯尊。官家慈孝格乾坤。
浣溪沙
作者：曹勳
朝代：宋

春曉于飛彩仗明。西園嘉瑞格和鳴。花王特地獻雙英。並蒂輕黃宜淡淡，聯芳競秀巧盈盈。飛瓊萼綠兩傾城。
浣溪沙
作者：曹勳
朝代：宋

玉柱檀槽立錦筵。低眉信手曲初傳。鳳凰飛上四條弦。楊柳已吹三疊韻，何須人在九江船。夜涼人與月嬋娟。
浣溪沙
作者：曹勳
朝代：宋

禁篽芙蓉秋氣涼。新棖啟待滿林霜。旨甘初薦摘青黃。乍剖金膚藏嫩玉，吳鹽兼味發清香。聖心此意與天長。
浣溪沙
作者：曹勳
朝代：宋

翠袖攜持婉有情。湘筠犀軸巧裝成。聲隨一葦更分明。倚竹雙絲明玉細，低眉數曲語鶯輕。轉移新韻幾多聲。
浣溪沙
作者：曹勳
朝代：宋

西苑煙光倚檻新。桃花豔豔靜無塵。照溪紅映一天雲。肯放落紅流出水，且尋歌舞賞明春。持杯知是洞中人。
浪淘沙
作者：曹勳
朝代：宋

歸意逐飛鴻。點點書空。愛渠南去曉煙中。不似老人塵土裡，一似痴聾。庭院晚來風。還過秋客。舊時與客繞珍叢。有酒不曾無客醉，歡與秋濃。
浪淘沙
作者：曹勳
朝代：宋

秋杪喜新涼。煙淡池塘。團團巖桂作風光。多少水雲蕭散意，都付芬芳。雨逐漏聲長。小院迴廊。枕邊清夢幾悠揚。只恐四簷聲未斷，洗褪幽香。
清風滿桂樓
作者：曹勳
朝代：宋

涼飆霽雨。萬葉吟秋，團團翠深紅聚。芳桂月中來，應是染、仙禽頂砂勻注。晴光助絳色，更都潤、丹霄風露。連朝看、枝間粟粟，巧裁霞縷。煙姿照瓊宇。上苑移時，根連海山佳處。回看碧巖邊，薇露過，殘黃韻低塵汙。詩人謾自許。道曾向、蟾宮折取。斜枝戴，惟稱瑤池伴侶。
滿庭芳
作者：曹勳
朝代：宋

玉景明心，木雞修性，要須和會三家。未知頭面，何處認摩耶。自有身中異境，藏巨浪、一點籠紗。升沈際，難將賦得，有限逐無涯。時時，須點檢，隨緣遣性，何更興嗟。那浩然獨得，迥絕痕瑕。妙佔熙風惠日，乘正氣、三縷明霞。真機運，連環放下，無處不光華。
滿庭芳
作者：曹勳
朝代：宋

白氎行纏，青巾包結，幾年且混常流。寰中誰見，心地自清幽。雨散崑崙頂上，香潤遍、瓊圃無憂。靈芽長，如今寒暑，飢渴總何愁。諸公，須著力，塵緣掃盡，師旨堅求。看天邊、飛金走玉難留。住個庵兒不大，爭戀得、月館青樓。台山裡，從人一任，說個好蘇州。
滿庭芳
作者：曹勳
朝代：宋

秋色澄暉，蟾波增瑩，桂華宮殿香凝。夜涼天半，橫管度新聲。應是齊吹萬指，巖谷震、石裂霜清。天如水，飛雲散盡，江月照還明。人間，何處有，祥風緩引，飄下層城。想廣寒光冷，妙舞輕盈。願上君王萬壽，空佇憶、酒海吞鯨。歸來也，驚濤隱隱，餘韻入青冥。
滿庭芳
作者：曹勳
朝代：宋

老不求名，心惟耽靜，舊緣歷過艱難。杜門無事，一味放痴頑。只藉爐香上徹，與天地、平直交關。真人喜，扶晨遣客，時暫下仙班。矜憐。身已病，九疑夙駕，來顧台山。看神超清境，玉煉朱顏。為向芝田桂圃，收妙有、與作真丹。他年報，衝融朝禮，香火紫雲間。
滿庭芳
作者：曹勳
朝代：宋

風攪長空，霜飛平野，冷雲常帶遙山。亂鴉聲斷，煙靄有無間。氣與寒威共凜，深繡戶、簾幕重關。梅枝亞，纖纖秀色，疏影小闌干。相攜，同好景，窺簷望雪，呵手低鬟。笑語裡、都言雪意非慳。有個紅爐暖處，圍獸炭、不管宵殘。從教醉，添香倚玉，門外任清寒。
滿路花·促拍滿路花
作者：曹勳
朝代：宋

清都山水客，何事入臨安。珍祠天賜與，半生閒。曲池人靜，水擊赤烏蟠。飛上煙嵐頂，三縷明霞照晚，時對胎仙。圃中有個小庭軒。才到便絛然。坐來閒看了，篆香殘。道人活計，休道出塵難。歸去後、安排著，一緉麻鞋，定期踏遍名山。
玉樓春
作者：曹勳
朝代：宋

九重盛旦薰風候。佳氣氛氳橫永晝。眉心煙彩擁群仙，華宴重開同聖後。簫韶宮殿鏘金奏。香繞祥雲騰寶獸。三千嬪御奉嚴宸，億萬斯年祈聖壽。
玉樓春
作者：曹勳
朝代：宋

佳時莫放遊鞍倦。梅潤清薰隨處宴。不妨一半雨兼風，況對有情鶯與燕。瓊艘百柁花千點。肯使笙歌容易轉。興來人事酒消磨，誰問蚊雷和蟻戰。
玉樓春
作者：曹勳
朝代：宋

昔年曾到神清洞。笑領希夷非夙夢。看時須到月邊烏，養處且論鉛與汞。土膏仍有黃芽動。神水澆香靈氣種。夜深誰伴玉琴閒，鶴在九華松露重。
玉蹀躞·解蹀躞
作者：曹勳
朝代：宋

紅綠煙村慘淡，市井初經虜。舍館人家，悽悽但塵土。依舊春色撩人，柳花飛處，猶聽幾聲鶯語。黯無緒。匹馬三遊四楚。行路漫懷古。可惜風月，佳時尚羈旅。歸處應及荼䕷，與插雲鬢，此恨醉時分付。
玉蹀躞·解蹀躞
作者：曹勳
朝代：宋

雨過池臺秋靜，桂影涼清晝。槁葉喧空，疏黃滿堤柳。風外殘菊枯荷，憑闌一餉，猶喜冷香襟袖。少歡偶。人道消愁須酒。酒又怕醒後。這般光景，愁懷煞難受。誰念千種秋情，乍涼雖好，還恨夜長時候。
祝英臺·祝英臺近
作者：曹勳
朝代：宋

晚寒濃，殘雪重，春意在何許。萼綠仙姿，海上未飛去。粲粲玉立丰標，天寒日暮，笑東風、不曾輕付。幾凝佇。閒為寫出橫斜，無聲斷腸句。常對幽情，何事更重賦。待約他日貂裘，玉溪清夜，噴龍吟、月明徐步。
秋蕊香
作者：曹勳
朝代：宋

秋色宮庭，黃花禁篽，西風乍透羅衣。龍山意漸爽，瑤砌葉初飛。喜天宇、明潔曉晴時。翠樓都捲簾帷。奉宴賞，菊英環坐，金玉成圍。憑闌海山萬里，登望處，休論戲馬臺池。攬幽芳、泛酒面香凝，攜手與、仙姿共遊嬉。從他紗帽頻敧。並寶馬，何妨歸路，月掛天西。
竹馬子·竹馬兒
作者：曹勳
朝代：宋

喜韶景才回，章臺向曉，官柳舒香縷。正和煙帶雨，遮桃映杏，東君先與。乍引柔條縈路。嬌黃照水，經渭城朝雨。翠惹絲垂，玉闌干風靜，輕輕搭住。到此曾追想，陶潛舊隱，憶隋堤津渡。三眠晝永凝露。更許黃鸝嬌語。似怕日暖，飛花成絮，擬雪堆繡戶。待放教婆娑，如眉處、籠歌舞。
索酒
作者：曹勳
朝代：宋

乍喜惠風初到，上林翠紅，競開時候。四吹花香撲鼻，露裁煙染，天地如繡。漸覺南薰，總冰綃紗扇避煩晝。共遊涼亭消暑，細酌輕謳須酒。江楓裝錦雁橫秋，正皓月瑩空，翠闌侵鬥。況素商霜曉，對徑菊、金玉芙蓉爭秀。萬里彤雲，散飛霙，爐中焰紅獸。便須點水傍邊，最宜著酉。
臨江仙
作者：曹勳
朝代：宋

嫩綠陰陰臺榭映，南風初送清微。揚州花市進芳菲。絲頭開萬朵，玉葉襯繁枝。自是詩人佳贈意，花王香借餘姿。翠紅深展奉瑤卮。何妨沈醉賞，天與絆春暉。
臨江仙
作者：曹勳
朝代：宋

連夜陰雲開曉景，中秋勝事偏饒。十分晴瑩碧天高。臺升吳岫頂，樂振海門潮。桂影一庭香漸遠，四並都向今朝。宸歡得句付風騷。圍棋消白日，賞月度清宵。
芰荷香
作者：曹勳
朝代：宋

彩雲閒。正西瑤阿母，初駐非煙。曉空吹靜，暑氣清度薰弦。母儀萬國，配帝德、直切天垣。陰化從此俱宣。六宮內壺，欣拜新班。況是關雎詠懿美，奉東朝晨夕，甘旨芳鮮。上膺慈訓，下齊海宇均歡。坤寧暇日，慶盛旦、且款芳筵。永贊二聖當天。雍和化洽，億萬斯年。
菩薩蠻
作者：曹勳
朝代：宋

亂山影直危樓起。天涯目斷雕闌倚。寂寞過東風。行宮煙雨中。長安何處日。城郭今寒食。誰待翠華歸。片雲天際飛。
菩薩蠻
作者：曹勳
朝代：宋

天台不是登長道。渾如弱水煙波渺。樓上指歸程。春風無限情。石橋書不到。雁陣橫空杳。愁緒比遙峰。依依千萬重。
菩薩蠻
作者：曹勳
朝代：宋

玉璫搖素腰如束。束如腰素搖璫玉。宜更醉春期。期春醉更宜。繡鴛閒永晝。晝永閒鴛繡。歸念不曾稀。稀曾不念歸。
菩薩蠻
作者：曹勳
朝代：宋

琴堂窗戶清無暑。宮妝爭捧黃金注。勸我醉秋風。難辭兩臉紅。別來三墮葉。同是修門客。十載嘆萍蓬。方欣一笑同。
菩薩蠻
作者：曹勳
朝代：宋

稽山鑑水無寒暑。荷香蓮露相傾注。堂擬揖樵風。山圍晚照紅。桃根隨秀葉。玉麈頻招客。客況不言蓬。回船逸興同。
菩薩蠻
作者：曹勳
朝代：宋

等閒將度三春景。景春三度將閒等。愁怕更高樓。樓高更怕愁。弄花梅已動。動已梅花弄。梅看幾年催。催年幾看梅。
菩薩蠻
作者：曹勳
朝代：宋

花飛零亂隨風舞。花梢猶帶虛簷雨。簾幕映黃昏。江天日暮雲。有人樓上望。生怕褰虛幌。冷落對爐薰。一春常怨春。
菩薩蠻
作者：曹勳
朝代：宋

蕭蕭還是秋容暮。爐薰已冷氳香注。猶記踏香塵。東風滿院春。冷煙迷望處。聲斷闌干雨。無計問行雲。黃昏空掩門。
菩薩蠻
作者：曹勳
朝代：宋

雨昏連夜催炎暑。暑炎催夜連昏雨。長簟水波涼。涼波水簟長。翠鬟雙倚醉。醉倚雙鬟翠。香枕印紅妝。妝紅印枕香。
虞美人
作者：曹勳
朝代：宋

芙蓉露下閒庭晚。猶覺秋容淺。驚心莫道歲華賒。已有官梅輕放、小春花。西風河漢溪流月。月下疏疏雪。新妝喜是壽陽人。鸞鑑不勞呵手、對寒雲。
虞美人
作者：曹勳
朝代：宋

風流賀監栽培好。梅最妍姿巧。娟娟佔得入時妝。秀影橫斜香並、彩鴛鴦。漢皋解佩當時遇。綠滿經行處。如今清夢已驚殘。賴向君家窗戶、得重看。
蜀溪春
作者：曹勳
朝代：宋

蜀景風遲，浣花溪邊，誰種芬芳。天與薔薇，露華勻臉，繁蕊競拂嬌黃。枝上標韻別，渾不染、鉛粉紅妝。念杜陵、曾見時，也為賦篇章。如今盛開禁掖，千萬朵鶯羽，先借朝陽。待得君王，看花明豔，都道赭袍同光。須趁排宴席，偏宜帶、疏雨籠香。占上苑，留住春，奉玉觴。
行香子
作者：曹勳
朝代：宋

也愛休官。也愛清閒。謝神天、教我愚頑。眼前萬事，都不相干。訪好林巒。好洞府，好溪山。日月如盤。缺又還圓。自然他、虎踞龍蟠。河東上下，一撞三關。看也非慳。也非易，也非難。
西江月
作者：曹勳
朝代：宋

弦泛龍香細撥，聲回花底鶯雛。低眉信手巧工夫。猶帶巫煙楚雨。人佔東風秀色，花籠寶髻真珠。錦絛金鳳要人扶。只恐乘鸞飛去。
西江月
作者：曹勳
朝代：宋

春繡東風疑早，映簷翠箔低籠。氤氳不是夢雲空。葉密香翻侵凍。折桂廣寒手段，移來點檢珍叢。醉歸滿載紫雲濃。抱膝庵中仙種。
西江月
作者：曹勳
朝代：宋

連夜六花飛舞，清晨玉境瑤階。湖山寒霧隱樓臺。難畫西園真態。月殿九華同到，雕輿乘興俱來。浮春簾密錦筵開。不是山陰訪戴。
西江月
作者：曹勳
朝代：宋

霞綺濃披翡翠，晨光巧上珊蝴。丹林偏許下清都。香佔深巖煙雨。秋到九華宮殿，赭袍紅借繁珠。廣寒桂與世花殊。不帶人間風露。
透碧霄
作者：曹勳
朝代：宋

閬苑喜新晴。正桂華、飄下太清。寶篽涼秋，夢祥明月，天開輔盈成。宮闈女職遵慈訓，見海宇儀型。奉東朝、晨夕趨承。化內外、鹹知柔順，已看彤管賦和平。宴坤寧。香騰金猊，煙暖秘殿綵衣輕。六樂絲竹，繞雲縈水，總按新聲。天臨帝幄，親頒壽酒，恩意兼勤。雁行綴、宰府殊榮。願萬億斯年，南山並永，坤厚贊堯明。
酒泉子
作者：曹勳
朝代：宋

愛景催暄。初向晴梢舒玉點，修筠靄靄隔嬋娟。更清妍。東風欲到冷霜天。常記孤山殘雪路，一枝流水小橋邊。臥疏煙。
酒泉子
作者：曹勳
朝代：宋

慘慘西風。人與兩州俱不見，一江殘照落霞紅。櫓聲中。汀花蘋草六朝空。人向賞心增遠恨，閒雲猶繞建康宮。古今同。
酒泉子
作者：曹勳
朝代：宋

簾幕閒垂。密密圍氈紅獸暖，有人陌上冷征衣。未成歸。簷間鵲語卜歸期。應是疑人猶駐馬，瑣窗日影又還西。翠眉低。
酒泉子
作者：曹勳
朝代：宋

連面霜風。野館山村逢至日，開懷欲殢酒杯空。與誰同。一緘來信託飛鴻。信裡催歸無限意，黃昏應是出房櫳。夜香濃。
酒泉子
作者：曹勳
朝代：宋

霜護雲低，竹外斜枝初璀璨，仙風吹墮玉鈿新。度清芬。嘆寒冰豔了無塵。不佔紛紛桃李徑，一庭疏影冷搖春。月黃昏。
醉思仙
作者：曹勳
朝代：宋

記華堂。對寶臺絳蠟，紅豔成行。嚲烏雲髻映，淺淺宮妝。江梅媚，生嫩臉，瑩素質，自有清香。歌喉穩，按鏤版緩拍，嬌倚銀床。天外行雲駐，輕塵暗落雕樑。似曉鶯歷歷，瓊韻鏘鏘。別來久，春將老，但夢裡、也思量。仗何人，細說與，為伊潘鬢成霜。
阮郎歸
作者：曹勳
朝代：宋

玉宸賜得水雲身。初欣不佩紳。煙霞一任著衣巾。朝中散袒人。湖水靜，了無塵。語兼天上春。道人相見肯情親。銀鉤墨尚新。
阮郎歸
作者：曹勳
朝代：宋

誰將春信到長安。江南臘向殘。玉妃何事在人間。冰肌瑩素顏。新月上，怯輕寒。香心破紫檀。數枝斜傍小亭閒。黃昏人倚闌。
隔簾花
作者：曹勳
朝代：宋

宿雨初晴，花豔迎陽，檻前如繡如綺。向曉峭寒輕，窣真珠十二。正朝曦、桃杏暖，透影簾櫳烘春霽。似暫隔、祥煙香霧，朝仙侶庭際。更值遲遲麗日。且休約尋芳，與開瑤席。未擬上金鉤，盡圍紅遮翠。命佳名、坤殿喜，為寫新聲傳新意。待向晚、迎香臨月須捲起。
雁侵雲慢
作者：曹勳
朝代：宋

曉雲低。是殘暑漸消，涼意初至。翠簾燕去，覺商飆天氣。凝華吹、動繡額，乍殿閣、金莖風細。夜雨籠微陰，滿綺窗、疏影響清吹。輕颸嫩細透衣。想宵長漏遲，香動羅袂。戲曾計日，憶賓鴻來期。杯盤排備宴適，乍好景、心情先喜。待淡月疏煙裡，試尋巖桂蕊。
青玉案
作者：曹勳
朝代：宋

塵埃踏遍長安道。念雲水、歸來好。趁得梅花先春到。冷雲疏雨，暗香寒豔，萬玉明清曉。青鞋黃帽從渠笑。粲十里、冰姿步時繞。正怕和風都過了。已輸高士，錦囊翻句，醉後先傾倒。
青玉案
作者：曹勳
朝代：宋

東風冉冉遲芳晝。漸黃綴、疏疏柳。為惜春來通安否。可能相就，徑須圖醉，莫問傷春瘦。陶然共酌新醅酒。詠好句、須還鳳樓手。唱了新詞歸來後。瑣窗香暗，語聲和笑，喜入燈花秀。
飲馬歌
作者：曹勳
朝代：宋

邊頭春未到。雪滿交河道。暮沙明殘照。塞烽雲間小。斷鴻悲。隴月低。淚溼征衣悄。歲華老。
驀山溪
作者：曹勳
朝代：宋

烏龍雲洞，神護紅塵外。金鼎養丹砂，有仙卿、清修名世。三千功行，活字少人知，松露閟，紫煙深，知是聃翁裔。吹簫後約，豈慕穿青紫。八十在人間，比當日、何須指李。相逢一笑，酒量海同寬，拔宅隱，玉霄寒，升舉應新歲。
鷓鴣天
作者：曹勳
朝代：宋

曾到東風最上頭。低雲閣雨接溪流。只應縞袂閨房秀，尚帶天香汗漫遊。當日暇，從賢侯。衝寒迎翠小遲留。歸驂白鳳來何處，更指玉霄城畔樓。
鷓鴣天
作者：曹勳
朝代：宋

楓落吳江肅曉霜。洞庭波靜耿雲光。芳苞照眼黃金嫩，纖指開新白玉香。鹽勝雪，喜初嘗。微酸歷齒助新妝。直須滿勸三山酒，更喜持杯雲水鄉。
鷓鴣天
作者：曹勳
朝代：宋

準擬中秋快客情。新亭雨後喜登臨。彩蟾特地中宵出，吹散層雲十日陰。松露重，月煙深。祥雲捧玉到天心。金波動是經年別，為酌金荷醉碧琳。
鷓鴣天
作者：曹勳
朝代：宋

雪後疏香一兩枝。高軒乘興訪春時。金蕉酌酒應須醉，玉指傳觴豈易辭。嗟老大，喜追隨。南樓宵漏任遲遲。已聞水部神仙語，更誦騎鯨短李詩。
一碧萬頃堂
作者：曹彥約
朝代：宋

乞得湖光萬頃多，傍招九疊更嵯峨。
百年未死須閒在，一日不來如景何。
意遠已知貪雪月，身安猶欲鎮風波。
只愁頑似雲間石，更有何人爲琢磨。
三絕句賦和靖梅·其一
作者：曹彥約
朝代：宋

落在西湖有歲年，不因和靖獨爭妍。
誰知道盡香和影，萬古新詩不在編。
三絕句賦和靖梅·其三
作者：曹彥約
朝代：宋

觀蒔芬芳也自奇，漢壺貯水最相宜。
只應卧我明窗下，不似湖邊縱鶴時。
三絕句賦和靖梅·其二
作者：曹彥約
朝代：宋

人如和靖清難比，花似寒梅秀可餐。
却問荔支何所似，江瑶初雪水晶盤。
上周益公
作者：曹彥約
朝代：宋

荒村建午月，斯螽動股鳴。
借問暑方熾，何意作秋聲。
自言本寒族，四海無令名。
振羽每自歎，在野神屢驚。
常恐向寒時，風霜莽飄零。
憶昨寒谷中，春風全我生。
贈我百草芳，遄我趯趯征。
是時木未茁，及此堇向榮。
感彼蟋蟀歌，日月遒以傾。
促織未成章，淒切難爲聽。
願言日載陽，有鳴隨倉庚。
上巳日舍舟豐城
作者：曹彥約
朝代：宋

路出豐城縣，籃輿了夕陽。
何人共列坐，勝事憶流觴。
帝里衣冠近，家山念慮長。
慇懃樓下水，今夜到吾鄉。
上李郎中嘉言二首·其一
作者：曹彥約
朝代：宋

莽莽出北門，迢迢伍牙山。
伍牙何崔嵬，羣岑間孤巒。
望之蔚然秀，豈無草與菅。
中有百尺松，可憩不可攀。
六月久不雨，祝融奮其官。
行人渴欲死，班荆此盤旋。
往來得所託，感慨爲長歎。
况爾山上苗，久蔭無棄捐。
上李郎中嘉言二首·其二
作者：曹彥約
朝代：宋

桐川出幽谷，等彼江漢深。
修然一派橫，清澈寒士心。
有時對日光，圭棱燦星金。
沙礫謾自苦，安能蔽清泠。
我行正寒風，欲滌如煩襟。
念彼濯纓人，千載求知音。
上湖廣總領趙郎中·其一
作者：曹彥約
朝代：宋

總角爲兒百未更，已陪先進識英名。
慣聞似覺雄風近，因問從知看日明。
千里未迎天子詔，一同先說長官清。
吏師况有桐川舊，敢向題輿問去程。
上湖廣總領趙郎中·其三
作者：曹彥約
朝代：宋

豈無山水憚登臨，未話平生語欲清。
得馬經營今搏手，傷弓憂患幾驚心。
所思未覺荆山遠，欲往寧辭沔水深。
山水有情絃未絕，請從千里抱鳴琴。
上湖廣總領趙郎中·其二
作者：曹彥約
朝代：宋

春風湓浦駐行軒，獨許愚儒夜叩關。
六路方迎新遣使，五年猶念舊登門。
薄緣未許南樓分，歸夢唯驚丙夜魂。
幸自秋江好天色，一帆風月際真源。
中和後一日吳門阻雪距春分纔三日
作者：曹彥約
朝代：宋

梅容慘不競，鳥語噤無聲。
二月朔已告，三日春當分。
寒餘凌暖律，雪後更同雲。
但恐嚴凝誤，陽和欲奏勳。
中秋後一夕獨卧月臺
作者：曹彥約
朝代：宋

分得秋容半，添來爽氣深。
靜中無罣礙，此處好登臨。
老景當風卧，平生愛月心。
幾回烏鵲動，曉色上平林。
久雨歎
作者：曹彥約
朝代：宋

誰爲戎首起邊功，萬里生靈一擲中。
天爲憂之連作雨，人無識者驟歌風。
所期闢地今城守，不善因糧却火攻。
古道君師意深遠，改絃端的奏膚公。
九日遣興
作者：曹彥約
朝代：宋

散誕平生百不憂，未應摇落學悲秋。
儻來節物知寒暖，泛應賓朋任去留。
落帽粗豪非宿好，插花姿媚怯英游。
不如只把茱萸看，免歎尊前歲月流。
九日領諸子同季明泛舟之湖莊
作者：曹彥約
朝代：宋

爲酬佳節訪江臯，短棹能寬脚力勞。
把菊未遑憂歲惡，愛松相與歎風饕。
雨餘得水三湖闊，天靜無塵九疊高。
老病不將詩領會，新來能賦屬兒曹。
九江郡齋分韻送魏六兄好文遊鄂渚得陽字
作者：曹彥約
朝代：宋

倦客尋閒誤入忙，飄然上水擊潯陽。
鈴齋有伴期三友，玉德何人似六郎。
千里江山時聚散，滿城風月夜凄凉。
西風隠作中秋會，莫戀南樓醉武昌。
二郎之官房陵作五言唐律兩章送之·其一
作者：曹彥約
朝代：宋

入幕曾霑祿，之官始問津。
邊城甘冷淡，世路識艱辛。
責重杯柈省，公餘簡冊頻。
先人清白意，百世尚書紳。
二郎之官房陵作五言唐律兩章送之·其二
作者：曹彥約
朝代：宋

制閫今梁棟，霜臺昔範模。
近書先問汝，遠念早寬吾。
衆論宜遷木，官常合守株。
房陵有佳處，穩穩問征涂。
交代趙從之善石見和次韻奉答
作者：曹彥約
朝代：宋

詩來格律辭皆老，却恨有磚拋不早。
只因清興與花同，千詠昔聞今健倒。
君家裝額要冰肌，我圃耐寒誇合抱。
秀色孤根各自宜，玉堂茅舍俱相惱。
仁季再賦亦再賦二首·其一
作者：曹彥約
朝代：宋

昔年遠訪鬰孤臺，止渴曾詢庾嶺梅。
別後只從忙裏過，到今多見旅中開。
是非汩沒身添老，寒暑侵陵首屢回。
却憶故園松竹外，朔風吹雪亞枝來。
仁季再賦亦再賦二首·其二
作者：曹彥約
朝代：宋

何物清高稱月臺，雪天佳客照江梅。
謝家玉樹庭前發，后土瓊花歲裏開。
朝日何郎吟未徹，晚風姑射宴方回。
橫拋珠玉人間世，只恐花神駕鶴來。
代送禮部楊侍郎帥江陵·其一
作者：曹彥約
朝代：宋

鼎鼐真才筆橐聲，清朝人物獨先生。
從來馬老荆州望，可但元公禮部名。
謀帥直須醫國手，輟賢何以慰人情。
送春又數春回處，忍更堂堂背我行。
代送禮部楊侍郎帥江陵·其二
作者：曹彥約
朝代：宋

慈恩一集成三紀，朝路相從不半年。
託蔭身如松下草，願交身已社中蓮。
一時事體公輕重，到處參辰我後先。
折贈不須門外柳，病懷落寞正如綿。
伯量同二弟欲見訪湖莊以詩告至褒拂過情輒次其韻·其一
作者：曹彥約
朝代：宋

清江一曲界間關，倚作琴聲上下灘。
鵲報主人知有喜，惠然金玉總稱難。
伯量同二弟欲見訪湖莊以詩告至褒拂過情輒次其韻·其三
作者：曹彥約
朝代：宋

年來奪錦馬羣空，而况君家有八龍。
傳與鄉人經濟策，問焉何惜少舂容。
伯量同二弟欲見訪湖莊以詩告至褒拂過情輒次其韻·其二
作者：曹彥約
朝代：宋

笑殺商山綺與園，幾年煩使護風寒。
只今勳業纔如此，孤負衰顔鏡裏看。
使君見示鹿鳴詩走筆奉和
作者：曹彥約
朝代：宋

眼明及見决科文，發策當書第一勳。
八句催行歌白雪，一言合意定青雲。
君今去亦朝天上，主聖還須對夜分。
遥想朱華傳敕處，九重春色醉朝曛。
使君領客訪湖莊分簡齋茂林當日映羣賢之句得羣字
作者：曹彥約
朝代：宋

風流人物總能文，洗我榛蕪久離羣。
意氣掃除投老障，浩歌驚起住山雲。
風迎小隊春三月，天與湖莊景十分。
七子賦詩皆寵武，刳腸猶不報慇懃。
使君黄秘書上印有期聞嚴召已得好語賦唐律送之
作者：曹彥約
朝代：宋

五十萊衣宦海榮，每將忠讜報平生。
暫分竹去寬宵旰，又賜環歸近聖明。
人物渺然須引類，東南竭矣願休兵。
功名自重囊中物，感悟從來看積誠。
偶作·其一
作者：曹彥約
朝代：宋

此天然處不亦妙，費盡思量却不到。
有時父召急趨前，不覺不知造淵奧。
此時合勒承認狀，從古癡頑何不曉。
偶作·其二
作者：曹彥約
朝代：宋

太極奚河圖，河圖非太極。
矧復贅無極，哀哉何太息。
何不觀古聖，一一已默識。
□湖爲作圖，交擾而曲屈。
是孰知五行，五行皆妙質。
不可離合論，渾渾體自一。
安得孔子生，邪說俱蕩滌。
哀哉復哀哉，太息復太息。
偶成
作者：曹彥約
朝代：宋

道心非動靜，學者何難易。
癡雲欲掃除，迅霆無擬議。
無妄而微疾，勿藥斯有喜。
一輪秋月明，云爲豈思慮。
偶成·其一
作者：曹彥約
朝代：宋

春入園林種種奇，化工施巧太精微。
山禽說我胸中事，煙柳藏他物外機。
既遣杏桃空際發，又令蜂蝶近前飛。
如何有眼無人見，只解西郊看落暉。
偶成·其一
作者：曹彥約
朝代：宋

曩疑先賢嗇于言，何不明明細細傳。
今省從前都錯認，更加詳後即紛然。
偶成·其一一
作者：曹彥約
朝代：宋

此道元來即是心，人人拋却去求深。
不知求却翻成外，若是吾心底用尋。
偶成·其一七
作者：曹彥約
朝代：宋

莫將愛敬復雕鎸，一片真純得自全。
待得將心去鈎索，旋栽荆棘向芝田。
偶成·其一五
作者：曹彥約
朝代：宋

可笑禪流錯用心，或思或罷兩追尋。
窮年費煞精神後，陷入泥塗輾轉深。
偶成·其一八
作者：曹彥約
朝代：宋

忽認胸中一團氣，一團氣裏空無地。
既空無地更何義，此無廣狹無一二。
偶成·其一六
作者：曹彥約
朝代：宋

心裏虛明象太空，乾坤日月總包籠。
從來箇片閒田地，難定西南與北東。
偶成·其二
作者：曹彥約
朝代：宋

夫子文章不用爲，從心到口沒參差。
咄哉韓子休汙我，却道詩葩與易奇。
偶成·其二
作者：曹彥約
朝代：宋

脚踏和風步步春，石魚樓上等閒人。
興來衝口都成句，老去遊山不動塵。
李白誰知他意思，桃紅漏洩我精神。
忽逢借問難酬對，只恐流鶑說得真。
偶成·其二〇
作者：曹彥約
朝代：宋

回心三月不違仁，已後元曾小失真。
一片雲花輕著水，冥冥不復省漓醇。
偶成·其二一
作者：曹彥約
朝代：宋

有心切勿去鈎玄，鈎得玄來在外邊。
何似罷休依本分，孝慈忠信乃天然。
偶成·其八
作者：曹彥約
朝代：宋

桃紅柳綠簇春華，燕語鶑啼盡日嘉。
誰信聲聲沂水詠，又知處處杏壇家。
偶成·其六
作者：曹彥約
朝代：宋

儒風一變至于道，此是堯夫未識儒。
除却儒風如更有，將馿騎了復尋馿。
偶成·其四
作者：曹彥約
朝代：宋

勿學唐人李杜癡，作詩須作古人詩。
世傳李杜文章伯，問著關雎恐不知。
催花
作者：曹彥約
朝代：宋

催花徑裏日千回，祗恐催開落又催。
老性只宜風雨後，綠陰青子款相陪。
再次仁季詠梅韻·其一
作者：曹彥約
朝代：宋

衙官桃李列芳臺，豈有凡花敢並梅。
雅健巧妨羣動息，參差能作數番開。
爭先照眼春無限，索笑關心日幾回。
莫道暗香非是雪，許多蜂蝶不知來。
再次仁季詠梅韻·其二
作者：曹彥約
朝代：宋

水邊得月共樓臺，此處風光可認梅。
萬態爭如疎影好，一尊何惜笑顔開。
東君爲爾饒先著，俗子逢之倒射回。
莫恨隴寒無驛使，江南衝暖望歸來。
再次韻熟藥名
作者：曹彥約
朝代：宋

善保生經莫怨冬，心存和氣自消風。
誰能聚寶徒誇富，粗有千金不訴窮。
未許二仙爲聖散，且將一字見神功。
何時相對清凉飲，越舞齊謳酒不空。
再至淮南
作者：曹彥約
朝代：宋

湓浦經從後，淮壖欲到時。
江山春自改，風雨日相隨。
泥滑禽猶訴，崖懸馬欲疑。
解鞍聊間息，造物本無私。
冬至伊邇滯留桂陽有感
作者：曹彥約
朝代：宋

如此生涯任轉蓬，幾年漂泊羨歸鴻。
凄凉落日荒山外，黯澹愁雲暮靄中。
叢菊乍殘秋色遠，嶺梅將放雪光融。
枯腸索盡渾無事，詩句粗成付碧筒。
冬至留滯舒州有懷歲旦泊舟平江門外
作者：曹彥約
朝代：宋

舒郡驚冬節，吳門憶歲時。
天寒城閉早，凍合水行遲。
再拜爲兄壽，同聲念母慈。
窮年終是客，至日始題詩。
况子沿檄來歸舟過淮右繡衣左國錄贈行以詩因及衰朽次韻奉酬三首·其一
作者：曹彥約
朝代：宋

况也來從班馬傍，泛舟千里尚醲香。
庭雖過鯉元無異，桴偶乘由得問强。
親見治民如治眼，歸談勤賊定勤王。
翻思父子寒如此，孤負珠璣富墨莊。
况子沿檄來歸舟過淮右繡衣左國錄贈行以詩因及衰朽次韻奉酬三首·其三
作者：曹彥約
朝代：宋

憶昨相逢是豫章，笑談親接齒牙香。
如今但有心期在，不似當初脚力强。
投老頗能安晚境，祝釐聊以報明王。
簡編未了平生債，冷淡猶能讀老莊。
况子沿檄來歸舟過淮右繡衣左國錄贈行以詩因及衰朽次韻奉酬三首·其二
作者：曹彥約
朝代：宋

金石爲心錦作腸，案前合侍玉皇香。
只因淮蔡須裴度，不爲并州戲葛强。
繡斧邇來新遣使，氈裘從此盡輸王。
功成遠勒燕然石，閒却江西左氏莊。
出郊偶成呈府判知縣三丈二首·其一
作者：曹彥約
朝代：宋

奉行三尺令，問訊十分春。
雞犬柴門曉，牛羊草徑新。
遠投雙嶺寺，頻見耦耕人。
我亦江南客，爲農頗識真。
出郊偶成呈府判知縣三丈二首·其二
作者：曹彥約
朝代：宋

去郭喧囂遠，空江氣象寬。
柳舒含絮媚，梅褪著枝酸。
物外登山好，公餘盡日歡。
歸遲應犯夜，暝色占江干。
十月一日陪使君領客之湖莊
作者：曹彥約
朝代：宋

鸛鳴雙艣壓中流，斷送餘分不盡秋。
石罅有聲轟壯語，風驕無計尼真游。
江神自合供如願，艇子尤能送莫愁。
却笑湖莊真落莫，但留斜日照歸騶。
右史殿撰吳之平挽章二首·其一
作者：曹彥約
朝代：宋

閫制恩威足，邊防戍守牢。
政平多暇日，民費絕秋毫。
豹尾天光近，螭頭地勢高。
孰令黄石水，旦旦只空號。
右史殿撰吳之平挽章二首·其二
作者：曹彥約
朝代：宋

生長均江左，游從集豫章。
官曹推掃溉，人望極軒昂。
讜論暌違後，休聲涕淚傍。
鳳池綸綍手，揮翰發幽光。
同兒輩食雪和兗子韻
作者：曹彥約
朝代：宋

天然高潔淡爲真，似蜜增甜亦可人。
不分瑶花驚俗眼，更招瓊液到吾唇。
取來酒後團欒夜，壓盡人間瘴癘春。
遥想嚼氈清到骨，古來持節要忠臣。
同官約賦紅梅成五十六字
作者：曹彥約
朝代：宋

淡中著色似狂顛，心與梅同迹不然。
奪我焉支寧免俗，豈無膏沐獨爭先。
辨桃認杏何人拙，壓雪欺霜政自妍。
只恐東君招不得，好修猶在竹籬邊。
同景輔登樓約集少陵句·其一
作者：曹彥約
朝代：宋

徐步移斑杖，登臨意惘然。
雲霄遺暑濕，樓閤倚山巔。
薄劣慚真隠，虛空不離禪。
我生無倚著，自有一山川。
同景輔登樓約集少陵句·其二
作者：曹彥約
朝代：宋

開闢當天險，分明在眼前。
野橋齊度馬，森木亂鳴蟬。
稠疊多幽事，凄凉憶去年。
何時一樽酒，恣意向江天。
同知樞密程公挽章二首·其一
作者：曹彥約
朝代：宋

用盡文章力，多馳剸撥聲。
一朝歸禁近，再歲即鈞衡。
遇合功名迫，哀榮日月傾。
鹽梅空有志，縮手未調羹。
同知樞密程公挽章二首·其二
作者：曹彥約
朝代：宋

憶昔都城會，論交戊午班。
故書雖絕迹，晚景自貪閒。
契闊形骸外，參差出處間。
重來風作惡，黯淡寶蓮山。
和三十郎蠟梅韻
作者：曹彥約
朝代：宋

官黄新賜極恩榮，花不同梅與共名。
頗謂寒中宜作伴，想因開早更爲兄。
世間何物疑真蠟，海上新來染碎瓊。
體得自香天分好，金塗銅砌却崢嶸。
和衮子冰詩
作者：曹彥約
朝代：宋

畏折綿霜已不勝，加工寒裏立威棱。
爭明日月天無色，遏住江湖曉作層。
欲倚爲山憂晛見，不如吟柱得詩能。
規恢可但滹沱事，只任賢能也中興。
和西園胡季履見寄·其一
作者：曹彥約
朝代：宋

衣冠葉葉著師儒，創見皇家異代無。
前事盛哉申國呂，近時繼者武夷胡。
累朝經學堪貽厥，三世名家列友于。
莫道新來凋一萼，西園老柏更清癯。
和西園胡季履見寄·其二
作者：曹彥約
朝代：宋

百年幾見弦三歎，萬事相違臂一交。
道合不知身隠見，詩來如見手推敲。
我儀圖此藏周廟，人實云何滯楚包。
無奈廬山歸夢急，遣書空報白雲巢。
和趙振文太社郵筒遠寄
作者：曹彥約
朝代：宋

天與容臺掾，田園早得歸。
盃中寧有影，海上息忘機。
世路閒身好，人生靜者稀。
更於蘐草處，靜看老萊衣。
喜晴·其一
作者：曹彥約
朝代：宋

捷書遲報已驚神，不分龍公巧障人。
傾倒從頭慳澀雨，破除當面艷陽春。
有園未賞陰連屋，無地言歸水拍津。
報道纖埃歸洞壑，本來山色任橫陳。
喜晴·其二
作者：曹彥約
朝代：宋

醉入機緘喜不勝，幾多風雨一番晴。
掃除氛祲乾坤大，拂試光輝日月明。
萬計官逋紓吏責，十分燈夕看人情。
熙熙不但春臺樂，從此東南說建平。
喜雪次倅車韻呈使君
作者：曹彥約
朝代：宋

使君軼何武，未去民先思。
平生愛我意，玉立無玷疵。
邇來祁寒咨，已賦白雪詞。
陽春有脚來，雲意夜四垂。
天公亦小兒，布置人未知。
美滿豐年意，萬里光陸離。
璇題庾亮樓，柳絮習家池。
監州有佳思，往往似佺期。
格律前緩聲，比興莫相疑。
平分風月餘，時吟冰柱詩。
明年朝雪宮，同上萬壽巵。
四明趙添監連日惠詩不能盡繼匠手次唐律韻以謝
作者：曹彥約
朝代：宋

馬口爲銜不自寧，轍環唯筆可深耕。
門迎滄海襟期闊，地逼天潢句法清。
吾道本無青白眼，世情休歎短長檠。
珠璣肯袖來昌谷，不道陳人畏後生。
夏日漫興
作者：曹彥約
朝代：宋

廣厦仍炎熱，疎慵疾病中。
賦詩當夏日，鼓棹近南風。
自覺塵氛少，依然樂事同。
夜來憑眺處，明月隠牆東。
夜坐
作者：曹彥約
朝代：宋

道人心事略幽閒，落在星流羽檄間。
吏退燈明書到眼，袖爐烘煖鷓鴣斑。
大雪感懷
作者：曹彥約
朝代：宋

翻雲覆雨紛輕薄，萬瑞不如三白樂。
歲事相關國重輕，天意亦知人忖度。
前年不雨旱爲祟，今年不旱螟爲惡。
造物與人著力深，一飽年來何落落。
宜春先生古君子，撐腸萬卷一丘壑。
吟哦乍擬柳飛絮，感慨相輝花有萼。
商量雪意馳一騎，改變天容翔萬鶴。
翻思五十乾道年，是非一律無今昨。
日月逝矣幾豐耗，人物眇然增索寞。
吹箎寡唱氣欲竭，陟屺何心淚猶閣。
再拜珠璣卜來歲，十襲藏之富囊橐。
奉濟驛次杜老送嚴公韻
作者：曹彥約
朝代：宋

奉濟傳芳久，當年折柳情。
來賡工部句，去作錦官行。
詩妙將安倣，吾衰及此榮。
草堂修舊否，得見慰平生。
奉陪黄帥機訪問元夕戰場歸塗見人家園池花木相與歎息既帥機書前所作八詩示滕審言不及予也枕上不能記韻傚唐人和詩體自賦八絕句因以寓意·其一
作者：曹彥約
朝代：宋

照人精采駐元戎，與我驅馳錄近功。
想見玉簫聲遠夜，亂芟篁竹剉春葱。
奉陪黄帥機訪問元夕戰場歸塗見人家園池花木相與歎息既帥機書前所作八詩示滕審言不及予也枕上不能記韻傚唐人和詩體自賦八絕句因以寓意·其七
作者：曹彥約
朝代：宋

憂世愁腸轉斷蓬，趨時好色上芳藂。
古來只有春平直，披拂年來也不公。
奉陪黄帥機訪問元夕戰場歸塗見人家園池花木相與歎息既帥機書前所作八詩示滕審言不及予也枕上不能記韻傚唐人和詩體自賦八絕句因以寓意·其三
作者：曹彥約
朝代：宋

謾捐儋耳非長策，便戮先零亦少恩。
整了六師須禁暴，本朝元氣要長存。
奉陪黄帥機訪問元夕戰場歸塗見人家園池花木相與歎息既帥機書前所作八詩示滕審言不及予也枕上不能記韻傚唐人和詩體自賦八絕句因以寓意·其二
作者：曹彥約
朝代：宋

新來鈇鉞授當才，嶽下浮雲日日開。
易得成功難更好，鼎和諸將熟栽培。
奉陪黄帥機訪問元夕戰場歸塗見人家園池花木相與歎息既帥機書前所作八詩示滕審言不及予也枕上不能記韻傚唐人和詩體自賦八絕句因以寓意·其五
作者：曹彥約
朝代：宋

爭先報國恥非夫，過後論功失故吾。
志士斗量賢士少，赤松遊處智名無。
奉陪黄帥機訪問元夕戰場歸塗見人家園池花木相與歎息既帥機書前所作八詩示滕審言不及予也枕上不能記韻傚唐人和詩體自賦八絕句因以寓意·其八
作者：曹彥約
朝代：宋

爲渠著姓黄山谷，結友齊名杜審言。
領略殘膏沾丐我，彊書酬唱入坡門。
奉陪黄帥機訪問元夕戰場歸塗見人家園池花木相與歎息既帥機書前所作八詩示滕審言不及予也枕上不能記韻傚唐人和詩體自賦八絕句因以寓意·其六
作者：曹彥約
朝代：宋

並轡遊人任往來，透牆春色已安排。
花時却記梅前事，秀水如何不永懷。
奉陪黄帥機訪問元夕戰場歸塗見人家園池花木相與歎息既帥機書前所作八詩示滕審言不及予也枕上不能記韻傚唐人和詩體自賦八絕句因以寓意·其四
作者：曹彥約
朝代：宋

深居處女靜無粧，脫兔飛時勢莫當。
已捷不須三舍避，便將戰處入耕桑。
子山見和去年湖莊春晚詩仍次前韻
作者：曹彥約
朝代：宋

筆硯論交半百年，中間摇落更臨邊。
尋盟花木春猶在，結友松筠晚益堅。
雪霽萬峰開紫翠，江空一水恣回旋。
何時共我湖莊樂，醒後吟詩醉後眠。
子敬作詩已久不以見示忽出一卷共有四十字乃相陪避暑三峽橋之作戲次其韻
作者：曹彥約
朝代：宋

乃有詩如此，清新思湧泉。
夤緣塵外景，發露性中天。
舊事驚陳迹，新功喜盛年。
當流欹枕處，醒得困時眠。
子敬見和食雪詩仍次前韻
作者：曹彥約
朝代：宋

色如姑射未全真，消得新詩膾炙人。
冰不待藏須潔齒，凍何須解要濡唇。
烹茶尚有虀鹽味，食蘗難誇麴米春。
賸欲清凉非內熱，不應宴賞羨諸臣。
季直經幹喜得三白次師繹韻見餉走筆奉和
作者：曹彥約
朝代：宋

三農一命如紙薄，已定蓋藏猶不樂。
年來慳雪意如何，摶空歲事堪隃度。
新誇兩白已呈祥，數日天工還作惡。
栽培玉屑界瓊田，指顧同雲藏碧落。
萬象改容龍戰野，滿船空載魚縱壑。
詩才喚起金閨人，坡上傳香梅綴萼。
明當改選歲又稔，揚州騎得纏腰鶴。
家有靈光獨巋然，事感鴒原驚已昨。
豈無他人和者寡，不有阿咸幾落寞。
關心不見九華樓，舊遊莫歎登雲閣。
與我新詩字字奇，珠玉盈懷分陸橐。
家本譙人得奉祠亳州喜賦述懷
作者：曹彥約
朝代：宋

宦游隨喜亦云聊，筆橐何官晚見招。
已定秦關無論蜀，好恢湯亳却歸譙。
雪邊廬嶽雲千嶺，雨後湖莊水一腰。
買得扁舟能著我，便無西子也逍遥。
宿蘇坊
作者：曹彥約
朝代：宋

客久囂塵外，冬深驛舍前。
亂山寬處日，野水暮時烟。
契分新篘酒，生涯舊物氈。
悠然歸興動，依約探梅天。
寒露日阻風雨左里詩
作者：曹彥約
朝代：宋

久謂熱當雨，茲來歸近家。
露寒遲應節，天變勇飛沙。
甕白應浮酒，籬黄可著花。
一江三十里，直欲問仙槎。
寶泰寺讀曾鴻父侍郎留題有感次韻作侍郎挽歌
作者：曹彥約
朝代：宋

斯人千古閟音塵，絕妙肝腸好受辛。
四袠升沉懸日月，百年修短誤君親。
天邊尚記絲綸手，地上今無磊砢人。
對此感懷非爲此，贖之空擬百其身。
岳德器遠來見訪袖出六年前所賦湖莊詩次韻答之
作者：曹彥約
朝代：宋

巴蜀歸才子，江湖枉使車。
久吟工部句，新寄子公書。
面對花應笑，眉開柳爲舒。
苦無杯酒暇，人事正紛如。
帥相泛巨舟東下水淺不可進盤旋三日僅至菱黄浦率同行就此作別簡以小詩
作者：曹彥約
朝代：宋

半日鼕鼕離岸鼓，萬斛龍驤發南浦。
戈鋋照日牙纛明，百丈咿啞更雙艣。
眼前突兀勝華屋，前廳中堂後圊浴。
主人燕坐擁歌舞，晝捧金樽夜銀燭。
吳人餘皇那可比，漢家樓船聊爾耳。
有時但可濟舟師，無事只堪橫野水。
太平州縣邊無譁，行所朝夕如居家。
恩光草際碧弄色，心事柳梢黄茁芽。
我亦同時浮一葉，葭葦作篙蒲作楫。
坐久欠身頭觸篷，卧多輾轉衣成摺。
旁瞻畫鷁如飛動，絕似茅茨望梁棟。
春光嬌面秋月眉，爭妍不到書生夢。
誰知淺水雞籠山，順風不下留驚灘。
津人用盡如神力，長年三老忘朝餐。
嗚呼材具各有用，秔稻不生穜稑種。
涸轍聊濡鮒魚沫，大壑方觀巨鱗縱。
我生簡便非憚煩，坐觀燕蝠爭晨昏。
瞥然便轉子猷棹，明朝直到章江門。
師繹再賦湖莊雨後佳句有惜春之意復次其韻
作者：曹彥約
朝代：宋

委曲東風滿萬家，家培桃李恣雄誇。
先生客裏觀時態，老子詩中感物華。
雨後有花須領略，春歸無策可攔遮。
山行忘却芳菲趣，把玩珠璣到日斜。
師繹諾湖莊之約畏風色不果來以詩見餉次其韻
作者：曹彥約
朝代：宋

宴集慚非左氏莊，妄行村落似猖狂。
人生適意真難遇，天意慳晴未易量。
可但客衣吹杲杲，只愁春色去堂堂。
輟行句好猶追逐，駑蹇奔波怯乘黄。
師繹題宮姊夫惠示湖莊佳句輒次韻·其一
作者：曹彥約
朝代：宋

願學言詩賜，降心識字雄。
絕塵嗟莫及，雅趣喜相同。
任性天憐老，貪閒鬼笑窮。
可堪香火分，誤入武陵中。
師繹題宮姊夫惠示湖莊佳句輒次韻·其二
作者：曹彥約
朝代：宋

車馬喧人境，茅茨棄道旁。
無心天外得，有玉匵中藏。
領略煩詩將，勾收入醉鄉。
會從盤谷老，野處日徜徉。
序齋丁主簿挽章
作者：曹彥約
朝代：宋

詩禮彬彬到古風，月橋人物序齋中。
鄭公宅畔鄉仍在，馬氏臺前帳已空。
萬事可堪評夜旦，九泉終不蓋英雄。
只今家學方如此，猶喜先生易未東。
廖子晦以通書及龜山道鄉晦庵帖見惠
作者：曹彥約
朝代：宋

文公垂憲墨淋浪，鼎立龜山更道鄉。
家有一焉猶冠絕，寶茲三者見珍藏。
來從疊嶂層巒裏，置在光風霽月傍。
收拾兵戎無一物，滿船空載有歸裝。
弈棋戲作
作者：曹彥約
朝代：宋

人皆託物滌塵襟，我亦於棋了寸陰。
散誕不知身老大，從容聊與世浮沉。
諸君誤作機關說，老子初無勝負心。
收拾定應全局在，清風明月照書林。
張行父大監出鎮章貢艤舟來索詩
作者：曹彥約
朝代：宋

頗覺邅迴甚，由來去就輕。
坐曹雖冷淡，出位極精明。
我老猶貪祿，君行已問程。
虎頭雖好郡，朝路憶崢嶸。
彭師泰挽章
作者：曹彥約
朝代：宋

家世文爲富，居寒地不寒。
諸昆親受業，二祖昔闓端。
屬耳青雲杳，驚心逝水湍。
後來方屹立，天不誤儒冠。
後溪先生劉閣學挽章三首·其一
作者：曹彥約
朝代：宋

早際龍光渥，中更貝錦傷。
升沈關運數，變故識忠良。
天定當持國，時來倚幹方。
至今羊叔子，名繞峴山傍。
後溪先生劉閣學挽章三首·其三
作者：曹彥約
朝代：宋

憶奉巴西燕，工歌到鹿鳴。
西清多學士，南省舊門生。
屬耳靈光在，驚心砥柱傾。
湖莊空望眼，讀記若爲情。
後溪先生劉閣學挽章三首·其二
作者：曹彥約
朝代：宋

任重行吾道，憂心屬鉅公。
三朝千載遇，一代數人中。
筆健心猶壯，名高晚更穹。
差肩誰許似，八秩有初終。
得雨
作者：曹彥約
朝代：宋

跼蹐民無地，焦熬歲不天。
雨方寬趙日，數已入湯年。
調餉今方爾，蠲租恐未然。
古來勳業盛，根本諱沉綿。
憶歸口號·其一
作者：曹彥約
朝代：宋

壯年梁父粗成吟，亦謂逢時可盡心。
過了許多空日月，得來輕棄舊山林。
平生簡冊心猶壯，晚歲規模力不任。
何事一來何事去，去來端的要知音。
憶歸口號·其三
作者：曹彥約
朝代：宋

漫說湖莊水與山，不因松菊便求閒。
月中休沐纔三日，殿外經從僅百間。
但有心期思報主，苦無脚力强趨班。
得歸便欲疎賓客，本意劉伶不閉關。
憶歸口號·其二
作者：曹彥約
朝代：宋

初無警策驟驚人，亦不媕婀巧進身。
每向經筵持正論，願於國脈奬忠臣。
昔從新政趨嚴召，今爲衰年避要津。
陛下果能行古道，雖閒猶是太平民。
戲集少陵句
作者：曹彥約
朝代：宋

山晚浮雲合，天寒鶬鴰呼。
世人共鹵莽，行路日荒蕪。
衰謝身何補，低垂氣不蘇。
所過憑問訊，似欲慰窮途。
挽寧宗皇帝詞二首·其一
作者：曹彥約
朝代：宋

百六消氛霧，東南立際蟠。
統傳三聖後，枕奠百年安。
不識遊畋樂，深知稼穡難。
何人青史上，敢作漢唐看。
挽寧宗皇帝詞二首·其二
作者：曹彥約
朝代：宋

混一開羣策，憂勤損萬年。
衣冠藏禹穴，歷數襲堯天。
密定詒謀議，難留厭世仙。
烏號攀莫及，有淚徹淵泉。
挽致政朝散王大夫章二首·其一
作者：曹彥約
朝代：宋

風流江左後，今不愧諸王。
弓冶儒非誤，衣冠晚見償。
當時獨立處，千載狀元鄉。
天定常如此，三槐有二郎。
挽致政朝散王大夫章二首·其二
作者：曹彥約
朝代：宋

子貴人間有，親難及盛年。
出藩先使節，入從冠經筵。
問政承顔日，歸鄉屬纊前。
誰能碑有道，還合傳先賢。
挽蔡祭酒詩二首·其一
作者：曹彥約
朝代：宋

舊說乘驄老，新來衣繡人。
眷方隆嗣聖，世已厭成均。
景晚遲鵷序，邊秋憶虎臣。
家聲傳慶曆，忠惠豈前身。
挽蔡祭酒詩二首·其二
作者：曹彥約
朝代：宋

昔締金昆好，慈恩有舊題。
及今如社燕，與子共朝雞。
未見星常北，相逢日易西。
定應湖上路，塞色黯招提。
攝守漢陽次韻項平父餞行之句
作者：曹彥約
朝代：宋

我計短於頭觸篷，公才高似目飛鴻。
已馳騅馬雄西楚，尚引蜉蝣綴國風。
願伯明年終惠我，以曹爲解可無公。
欲持枉尺歸繩墨，祇恐旁觀血指紅。
故丞相忠定趙沂公挽章三首·其一
作者：曹彥約
朝代：宋

對策飛龍日，宗卿夙所期。
時來人激烈，身定國危疑。
一德三朝老，孤忠百世師。
是非空貝錦，銘篆有鐘彝。
故丞相忠定趙沂公挽章三首·其三
作者：曹彥約
朝代：宋

譾譾羣情便，嶤嶤俗眼驚。
此身無利鈍，於國要忠誠。
得力平生學，求仁死後名。
登門非雅素，持論略公平。
故丞相忠定趙沂公挽章三首·其二
作者：曹彥約
朝代：宋

鹽筴寬閩甚，兵權慮蜀多。
閩民今可矣，蜀事竟如何。
便好尸而祝，初無玷可磨。
繄誰求徑捷，行陸强風波。
故殿撰侍郎趙公挽章三首·其一
作者：曹彥約
朝代：宋

惠國垂芳久，瀘南錫第初。
詩書今有此，衣鉢正關渠。
業大喧朝野，儒酸羨里閭。
只言三桂盛，五桂尚權輿。
故殿撰侍郎趙公挽章三首·其三
作者：曹彥約
朝代：宋

早歲燈窗密，中年宦海遥。
相看嗟落寞，晚復共漁樵。
已矣耆英會，居然一葉凋。
豈無朋友念，人物歎公朝。
故殿撰侍郎趙公挽章三首·其二
作者：曹彥約
朝代：宋

邊鎖求良牧，京華倚重臣。
撫摩中有備，發擿靜無塵。
效著龍顔動，班疑豹尾真。
訃聞遺憾見，進秩有明綸。
故殿撰修史李舍人挽章二首·其一
作者：曹彥約
朝代：宋

四戒從誰得，忠勤與孝廉。
本原來簡冊，膏潤到閭閻。
仕久機鋒熟，時來智慮添。
平生真售用，家法有森嚴。
故殿撰修史李舍人挽章二首·其二
作者：曹彥約
朝代：宋

丁未慈恩盛，從容最後來。
一從辭墨綬，三徙入鳥臺。
記動時方好，持衡去不回。
恩榮頻出綍，晚遇有餘哀。
故福建提刑鍾編修挽章二首·其一
作者：曹彥約
朝代：宋

問俗周方國，推賢漢吏師。
立朝天有喜，仗節玉無疵。
得自南軒學，親承北面師。
更無工部句，可繼八哀詩。
故福建提刑鍾編修挽章二首·其二
作者：曹彥約
朝代：宋

江漢迎歸客，瀟湘問故人。
錦衣新炫晝，繡使近行春。
坐對長沙酒，空傷夜雨神。
南樓風月下，霏屑易成塵。
故經略華文趙郎中崇憲挽章三首·其一
作者：曹彥約
朝代：宋

國是歸宗相，儒科看嫡傳。
與時常落落，持論極拳拳。
柄用無韓范，師承有澗瀍。
衣冠何足論，父子世稱賢。
故經略華文趙郎中崇憲挽章三首·其三
作者：曹彥約
朝代：宋

世路平平好，民庸處處高。
入朝寧却步，及物自忘勞。
係望人宗主，爲儀國羽毛。
修文纔下壽，天亦負英豪。
故經略華文趙郎中崇憲挽章三首·其二
作者：曹彥約
朝代：宋

出處權輕重，幾微見老成。
我官渾漫浪，公道要分明。
忠定名先正，奸諛魄自驚。
翻思元祐事，千古欠哀榮。
故邕管安撫李思永挽章三首·其一
作者：曹彥約
朝代：宋

發廩寧憂歲，防邊不待秋。
古來漢循吏，今說李成州。
勁氣橫關隴，神光射斗牛。
竹林天下士，一第可無求。
故邕管安撫李思永挽章三首·其三
作者：曹彥約
朝代：宋

念昔浮湘樂，論交一世豪。
味同江左右，人忘品卑高。
庇我渠渠屋，關心戀戀袍。
延津龍化後，流水但空號。
故邕管安撫李思永挽章三首·其二
作者：曹彥約
朝代：宋

義利明千古，躬行勇不疑。
澗瀍窮正脈，張陸是吾師。
仕與儒先會，官從黨論卑。
所施纔一障，聲聞徹華夷。
方南康席上觀贛妓秀英作墨梅竹
作者：曹彥約
朝代：宋

南州佳人號秀英，竊弄毛頴親儒生。
解衣傍若無我輩，疎梅矮竹真天成。
公主朝粧弄眉墨，誤作鉛華污宮額。
此君劍器藏鋒鋩，張顛幻出公孫娘。
我來忽見驚心目，張八何生魏何熟。
酒酣耳熱且勿喧，爲我慇懃寫雙幅。
方孚若惠端溪硯
作者：曹彥約
朝代：宋

不宜磨墨謾論車，風字偏坳玉斗斜。
喜有山靈藏舊物，幻成蟾影照圓沙。
活鸜眼好童謠誤，死馬肝真帝語賒。
辜負海深天闊樣，玉堂何似竹籬家。
旬休日遣懷招陳德溫飲
作者：曹彥約
朝代：宋

擁鼻南窗對晚陰，自憐終日坐蕭森。
相如未遂題橋志，工部虛勞戀闕心。
儘辦赤心遭白眼，聊將綵服照青衿。
東隣况有陳驚座，時得花前一盍簪。
昌化朱浪潘子雲漢臣季子也漢臣既物故持其季父聖與詩來因問堪村徐季登其健如昔昔戊戌省試後道出昌化館于漢臣一日同訪季登遇榜下第于渡口今三紀矣因子雲告別有感前事作此章以餞之爲我謝聖與兼簡季登
作者：曹彥約
朝代：宋

朱浪山春啼杜鵑，溪南溪北刺舠船。
人生幾度年三十，世路重逢事百千。
客已倦游今老矣，君須揖別故凄然。
從容有問居閒意，爲說湖莊水一川。
明之亦和詩來復次前韻
作者：曹彥約
朝代：宋

當年莫逆尚忘年，今日霜蓬入鬢邊。
已歃花盟猶習惰，驟迎詩敵敢攻堅。
依棲有幸烏南繞，會合難并蟻左旋。
著我畫圖添李邵，丹青那復起龍眠。
春到湖莊
作者：曹彥約
朝代：宋

堤南堤北水溶溶，旁倚羣山不礙風。
收拾田園供老境，栽培桃李課新功。
牆頭向長千章聳，潤下潛流一線通。
脚力尚堪行樂在，年來天不負衰翁。
春到湖莊
作者：曹彥約
朝代：宋

飽綠勻楊柳，殷紅茁海棠。
將春到昌谷，及早下湖莊。
祠事三年樂，邊心萬里長。
新來和氣好，吉報已占祥。
春同伯中之櫟田
作者：曹彥約
朝代：宋

涖卜他年正首丘，尚乘風日逐英游。
平分正月春猶淺，斷送元宵冷未休。
藕斷山鍾黄蘗外，枝分水轉石榴頭。
卷簾隠几俱爲樂，付與涪翁悶得不。
春問湖莊
作者：曹彥約
朝代：宋

問訊湖莊事，經年意若何。
爲渠魂入夢，老我鬢添皤。
雪霽春應好，山明水漸多。
遣兒徵僕役，除道莫蹉跎。
春日奉陪韓簽虞丞解監修禊事即席中所有蝦菜梨棗分韻得蝦字
作者：曹彥約
朝代：宋

雨餘春水壓堤沙，柳未花飛蒲茁芽。
清流激湍石佛寺，崇山峻嶺野人家。
大酉之山檀溪壑，秦俗未改書成車。
居夷驟得羣賢集，惠風鼓動生精華。
去年可疑張進士，市人物色爭矜誇。
今年艤棹無所適，坐看孤鶩齊落霞。
長官敏者唐吏部，八龍受種今渥洼。
兩年分韻得此老，未覺景物相寵嘉。
世南弄筆好商搉，宴客自許窮珍鮭。
萬金鼎至我亦喜，便欲染指魚與蝦。
漢司隸後最靜者，家有白璧無點瑕。
扣之清越聲韻響，滿座失喜相歎呀。
怪予窮陋一不有，冠者八九乃獨髽。
歸而謀婦得斗酒，夜韭可剪魚可叉。
偶欲占射酒似闕，自覺輩晚無肩差。
暗中曹劉不易得，屈宋未死甘押衙。
自從修禊卜師友，一洗萬古况兩蝸。
但恐朝家用賢急，去我便立文石花。
泮宮先生坐官舍，意此四子窮驕奢。
年前共得石居士，留客嵌空到日斜。
春至
作者：曹彥約
朝代：宋

閏後陽和樂不禁，還將動靜印天心。
借留臘意梅藏玉，指點春容柳轉金。
冗奪漸疏詩領略，情鍾須索酒追尋。
玉京山色䢼亭水，自與絲桐作賞音。
春雪初霽
作者：曹彥約
朝代：宋

已通消息變垂楊，又忍須臾困海棠。
雪意疎時風自惡，雲根好處日爭光。
威嚴冷到漢三輔，艷冶春歸唐六郎。
四者欲并從古少，便將樽酒問羣芳。
晚晴
作者：曹彥約
朝代：宋

賸水浸秋碧，餘霞占晚紅。
浩歌鳴鶴後，柔櫓泛鷗中。
酒戒情難遣，詩吟老未工。
懷哉真面目，助順企清風。
晚梅
作者：曹彥約
朝代：宋

去年浮月動微薰，隕籜憂寒正雜羣。
今日得春張萬玉，采繁迎煖尚從軍。
花時十月連正月，歲事三分占一分。
酒煮和羹還好在，預除蕪穢莫紛紛。
晚登縣陴
作者：曹彥約
朝代：宋

樓櫓寬閒事力勞，新來人物舊蓬蒿。
占留古意梅根老，壓斷寒聲樠木高。
地迥山川含鼓角，夜明星斗助弓刀。
當時愛得蓮無恙，一段清流繞屋敖。
景仁寄和蕭公陂詩次其韻
作者：曹彥約
朝代：宋

照眼石榴裙褶紅，回頭浪蘂隨春空。
春歸湓浦風塵外，詩到淮南烟雨中。
護田將綠一水同，造化奪巧非天公。
錦囊不盡思無窮，我欲從之歌元豐。
暮春
作者：曹彥約
朝代：宋

春盡無何耳，客行猶及之。
水光風約束，山貌雨矜持。
物態從前好，官身到底癡。
只言餐秀色，十口政憂饑。
書彭仲誠詩卷後
作者：曹彥約
朝代：宋

惠養無他務，廉勤以自持。
能寬三邑責，不爲一州私。
逮此來歸日，還如始至時。
士民難借寇，唯有召棠思。
有懷昌谷老梅再次晦父韻兼贈仲元弟
作者：曹彥約
朝代：宋

水邊籬落西湖老，結伴寒標歸計早。
月昏香動幅巾時，鐵石廣平猶壓倒。
新來昌谷闢藩牆，密花疎榦添環抱。
等閒詩酒奉周旋，何似文書頻苦惱。
朔日迎客之章諸賢多有和者使君再賦仍次韻以謝
作者：曹彥約
朝代：宋

霜清石出水分流，邂逅騷人得志秋。
落日斷霞增逸氣，小窗低戶媿英游。
苦無酒量能陪飲，只有詩盟可避愁。
此地何哉添此瑞，建章新識九牙騶。
望廬山
作者：曹彥約
朝代：宋

暮年秋色戀江鄉，酒熟魚肥蟹著黄。
已見廬山非入夢，一帆風穩稱歸航。
朝梳怨
作者：曹彥約
朝代：宋

朝梳九疊雲，到暮不成雨。
一日變千絲，只作愁機杼。
愁至雲成幕，小雨和絲落。
愁去臉成霞，雨霽庭下花。
折花愁雨濕，護惜鮫綃立。
蜂蝶愛花紅，花心應未同。
東菴新闢雲棧
作者：曹彥約
朝代：宋

步出東門葦不航，以雲名棧正相當。
地臨空闊天成險，水到回旋石作梁。
萬頃波濤一丘壑，百年官吏幾循良。
古來勿翦甘棠意，此地風流未可量。
桂陽走筆呈以道
作者：曹彥約
朝代：宋

別後蓬丘老，分盃歲又闌。
髮因求道白，心但濟時丹。
瘧鬼三秋熱，河魚六月寒。
不圖梅影夜，對榻共平安。
橫舟弟相別年餘阻一江之水彼此皆病未有可會之日向得一兩詩多悼亡感慨不忍和答今乃粲然盈冊老眼增明適茲喜雨取登樓喜雨之作先次韻三章不能多也·其一
作者：曹彥約
朝代：宋

好詩好雨適相逢，抖盡襟懷要折衝。
自古天人無間斷，寧因水旱輟良農。
橫舟弟相別年餘阻一江之水彼此皆病未有可會之日向得一兩詩多悼亡感慨不忍和答今乃粲然盈冊老眼增明適茲喜雨取登樓喜雨之作先次韻三章不能多也·其三
作者：曹彥約
朝代：宋

我有鴒原或尼之，一江橫絕謾漣漪。
幸哉未隔池塘夢，鼎臠初嘗豹一窺。
橫舟弟相別年餘阻一江之水彼此皆病未有可會之日向得一兩詩多悼亡感慨不忍和答今乃粲然盈冊老眼增明適茲喜雨取登樓喜雨之作先次韻三章不能多也·其二
作者：曹彥約
朝代：宋

阻饑傳播骨先寒，愁把臺評子細看。
頼有重霉三日雨，向來枯涸已瀰漫。
次仁季詠梅韻
作者：曹彥約
朝代：宋

誤分符竹建星臺，官事縈心不到梅。
粉面莫驚公主艷，鐵心曾對廣平開。
託身冰雪剛而栗，取友松筠晚不回。
已向箇中懷鼎味，直須魁占百花來。
次知縣花名詩韻
作者：曹彥約
朝代：宋

天不長春又入冬，可能含笑拒霜風。
凌霄器宇隨時見，茉莉生涯到處窮。
但可憐花成後約，莫將荳蔻掩前功。
人生且進薔微露，滴滴金錢總是空。
次耿令君藥名韻
作者：曹彥約
朝代：宋

賦分微官即忍冬，衣單無計可防風。
四方遠志從頭去，一水空青到底窮。
地骨自寒誰與祛，天門欲到愧無功。
是誰直上凌羊角，却更從容使脫空。
次韻使君湖莊歌
作者：曹彥約
朝代：宋

使君德量湖水寬，和氣襲人春避寒。
山川自古窮絕處，鑄鐵點頑成轉丹。
頻作好詩醇似酒，妃子鬭妍西子醜。
人生行樂只花時，更吸西江斟一斗。
次韻晦父喜雨詩
作者：曹彥約
朝代：宋

何處鳴鳩只好音，誰家孝婦有冤心。
古來禋祀關仍叔，今日兵饑憶華歆。
王制不堪乖用仂，春秋從此却書霖。
君詩好似靈湫水，清絕無人測淺深。
次韻李晦父炎早梅
作者：曹彥約
朝代：宋

華顛淡色催人老，造化無功春不早。
翰林風月恣推排，萬馬一空三峽倒。
冷暖從渠入世情，孤真爲我參幽抱。
單于未覺鼎鼐催，不與人間障煩惱。
次韻清卿用使君鹿鳴韻見貽
作者：曹彥約
朝代：宋

甲戌家聲僅有傳，等閒膏澤下雲天。
苦無事業榮宗黨，强把忠勤了歲年。
往事紛紜幾折角，後來奔軼要加鞭。
得時自古無淹速，却與亨塗作壽仙。
次韻葛丞至節見邀踏雪
作者：曹彥約
朝代：宋

照人好語妙陽臺，佳節相隨七日來。
甚欲去陪桃竹杖，可憐消盡豆稭灰。
喜君天上星辰次，贈我人間錦繡堆。
小試平章和氣動，他年台鼎要鹽梅。
次韻蔡元簡麒湖莊之句
作者：曹彥約
朝代：宋

雞本憚犧先斷尾，燕粗能巢聊葺壘。
漫郎無用却歸來，得熟道傍真苦李。
誰家買田綠當戶，何人種花紅照水。
君詩讀罷已忘機，撲漉沙鷗隨處起。
次韻趙使君師夏謁白鹿遊棲賢長句
作者：曹彥約
朝代：宋

三峽移名澗響空，中著一橋如飲虹。
旁連濺瀑龍所宮，謂佛有力真冥濛。
非造物意無禹功，一綫偶達成巨谼。
可怪一律人聵聾，助桀唱和更撞舂。
或者誤信晨暮鐘，萬有一幸相際逢。
吾儒自有名教蹤，壁立萬古澗底松。
異端瑣細秋後蛩，一物不格皆妄庸。
誰知健者此山中，樸實可亂田舍翁。
出郊小隊不妨農，黄巖意與考亭通。
長養此道如種穜，駿發爾私雨我公，穮蔉雖饉亦有豐。
常行萬世無汙隆，行健不息人中龍。
不妨更擊白鹿鼓，扣之大小皆舂容。
次韻趙俞宣德石博山香臺
作者：曹彥約
朝代：宋

水骨苔痕洞穴開，龍騰波湧碧崔嵬。
煙雲靜向林中起，風雨飛從海上來。
江外廬峰傾瀑布，日邊鼇頂對蓬萊。
幾經兵火今猶在，拂拭還看貯劫灰。
次韻長沙鄭監廟公選·其一
作者：曹彥約
朝代：宋

先生清德徹寒泉，應俗周旋更折旋。
游宦向來徒溷耳，盛名今得孰多焉。
詩嚴尚作蜂腰格，志大寧憂馬腹鞭。
却似周公勤小物，亂揮珠玉擲忘年。
次韻長沙鄭監廟公選·其二
作者：曹彥約
朝代：宋

已廢詩壇罷酒兵，更無餘力敵分陰。
兩章句好驚霏屑，千里神交信斷金。
如弈棋然隨手著，效顰眉亦撚鬚吟。
不圖病客甘投老，敢與詩人作賞音。
次韻隆慶楊使君送別之章·其一
作者：曹彥約
朝代：宋

傾蓋星橋憶去年，官聯預說使君賢。
別來風送空中月，此去雲開劍裏天。
治效龔黄方側耳，交情嵇呂好差肩。
相逢便作陽關曲，數日銷魂正黯然。
次韻隆慶楊使君送別之章·其二
作者：曹彥約
朝代：宋

細讀君詩字字新，巧將鹽豉入羹蒓。
也知世路催行客，更遣工歌勞使臣。
千里身心空晤對，五經懷抱想紛綸。
他年宛水昭亭外，把玩猶能絕點塵。
次韻魏君寶光黄雲觀古風
作者：曹彥約
朝代：宋

重湖鏡展心生凉，五老壁立背負芒。
中間只作如許屋，一觀雖小意堂堂。
書生相業綫不絕，故侯墨妙燈不滅。
與山三好孰四之，畢萬有孫胸次闊。
拋梁不須偉兒郎，黄雲高舉天頡頏。
從龍作霖皆是物，邇來一足飛商羊。
次韻黄一之
作者：曹彥約
朝代：宋

蕪盡田園學亦荒，衰年無復夢張陽。
起予節裏心期合，及此年時脚力强。
萬古推遷陵谷變，幾人登覽姓名香。
欲追奔逸慚駑蹇，始信人間有乘黄。
毛希元提幹有廬山癖既卜築居之又作卧龍樓與玉京道院一時諸老皆爲賦詩矣知賤子非所長而亦令賦何也作三絕句資一笑·其一
作者：曹彥約
朝代：宋

錦繡裁成九疊山，山山佳處水縈環。
無心但有雲來往，看得高人取次閒。
毛希元提幹有廬山癖既卜築居之又作卧龍樓與玉京道院一時諸老皆爲賦詩矣知賤子非所長而亦令賦何也作三絕句資一笑·其三
作者：曹彥約
朝代：宋

玉京仙境發山謠，未把芙蓉意已消。
此處尚堪詩興在，當年行樂亦云聊。
毛希元提幹有廬山癖既卜築居之又作卧龍樓與玉京道院一時諸老皆爲賦詩矣知賤子非所長而亦令賦何也作三絕句資一笑·其二
作者：曹彥約
朝代：宋

卧龍消息合爲霖，別派先通一綫心。
若向祁山聽響震，定知梁父不須吟。
水仙
作者：曹彥約
朝代：宋

盈盈蝶粉襯蜂黄，水國仙人內樣粧。
同在寒梅應媿死，枯枝猶說傲冰霜。
水北民家窗間有題夜深短檠燈功名平生心者戲成平側詩二首·其一
作者：曹彥約
朝代：宋

詩書窮年燈，功名平生心。
辛勤鶑遷喬，哀鳴猿投林。
蘭膏誰爲容，朱絃無知音。
安能如蜉蝣，隨時安其陰。
水北民家窗間有題夜深短檠燈功名平生心者戲成平側詩二首·其二
作者：曹彥約
朝代：宋

竹外兩縣境，水北一草舍。
蔀屋日見斗，韞匵玉待價。
禍福自倚伏，得失忽晝夜。
子盍去墨守，我亦入遠社。
江村散步
作者：曹彥約
朝代：宋

已落無邊木，猶誅不盡茅。
沙光迎遠景，風力閙寒稍。
牧處高低路，漁時遠近郊。
竹籬茅舍外，門閉可推敲。
泛舟蕭公陂
作者：曹彥約
朝代：宋

山水遶青鑪鞴紅，花開絮亂春欲空。
太白酌酒塵世外，小舟蕩槳農事中。
築堤溉田十里同，居民舉手稱蕭公。
蕭公有惠何時窮，十里穮蔉無凶豐。
海棠·其一
作者：曹彥約
朝代：宋

彼美花兮宜晚春，柔姿淑艷是何人。
十分國色粧須淡，數點臙脂畫未勻。
带雨容開渾是恨，出牆頭望恰如真。
幾時謫下蓬萊島，霞染仙衣痕尚新。
海棠·其二
作者：曹彥約
朝代：宋

一度相逢一度春，不知名姓是何人。
十分國色粧須淡，數點臙脂畫未勻。
好把東皇爲上客，便堪宋玉作西鄰。
臨邛道士今何在，說與唐宗是太真。
深春挈家下湖莊·其一
作者：曹彥約
朝代：宋

去郭不三里，將家踰十年。
轉添身散誕，况乃足蹁躚。
九疊春宜老，羣芳晚更妍。
得閒無一事，倚杖看鞦韆。
深春挈家下湖莊·其二
作者：曹彥約
朝代：宋

我生聊自樂，人意適相隨。
郊外有行處，春中無倦時。
雖知攀折苦，未覺燕游衰。
更欲添桃李，初心不在茲。
游惠山觀第二泉·其一
作者：曹彥約
朝代：宋

僧人顔似松杉老，齋飯味知泉石多。
我不能茶有風冷，愛山成癖欠消磨。
游惠山觀第二泉·其二
作者：曹彥約
朝代：宋

自逢陸老問君名，又見蘇公記此行。
從此却歸廬阜去，豈無聲寄谷簾兄。
湖莊春晚
作者：曹彥約
朝代：宋

栽種成陰恰十年，水光山色靜無邊。
杏桃賞徧春容老，松竹添多晚力堅。
向有味中求冷淡，好寬懷處且盤旋。
干戈漸說邊塵息，朽木因依得晝眠。
湖莊謝客
作者：曹彥約
朝代：宋

漸撤疎籬短作垣，與春期約老田園。
晴多易得花開早，地迥難藏鳥語喧。
我欲偷安頻謝客，人誰見許數敲門。
定知桃李平生誤，下已成蹊漫不言。
湖莊述懷·其一
作者：曹彥約
朝代：宋

昌谷喧聲漸屏除，湖莊新意亦空疎。
遠栽夏木來鳴鳥，短截寒谼縱小魚。
架有空籤聊貯藥，樓無他用只儲書。
病來得惰因成趣，此外於人百不如。
湖莊述懷·其二
作者：曹彥約
朝代：宋

門無賓客愧朋儕，冷淡何人諒此懷。
隨意作詩無唱和，等閒沽酒不安排。
每扶短杖行方穩，欲泛扁舟計未諧。
訪得廬山與彭蠡，不論晴日雜陰霾。
湖莊雜詩·其一
作者：曹彥約
朝代：宋

萬頃蒼茫外，三年種植初。
路回深吠犬，藻密暗遊鱼。
舊酒春同盎，新茶雪不如。
稍修遺老傳，忘答故人書。
湖莊雜詩·其一
作者：曹彥約
朝代：宋

雨後人家菜麥香，旋渦流水亂橫塘。
青春未有闌珊意，付與游人自此忙。
湖莊雜詩·其二
作者：曹彥約
朝代：宋

家家有分閒桃李，歲歲相親舊燕鶑。
老子今年風味惡，稻針麻甲尚關情。
湖莊雜詩·其二
作者：曹彥約
朝代：宋

野水平湖闊，雲山疊嶂深。
一溪橫驛道，兩岸挾神林。
亂石通人迹，孤舟繫客心。
幾年茅葦地，松檜已侵尋。
滿庭芳
作者：曹彥約
朝代：宋

老子今年，年登七十，阿婆年亦相當。幾年辛苦，今日小風光。遇好景，何妨笑飲，依前是、未放心腸。人都道，明明瞭了，強似個兒郎。幸償。婚嫁了，雙雛藍袖，拜舞稱觴。女隨夫上任，孫漸成行。慚愧十分圓滿，無以報、辦取爐香。頻頻祝，百年相守，老子更清強。
漢陰縣驛有連理山茶舊嘗遠送上官擾及百姓根條槎牙鄰於戕賊乾道初有使者沮其事今婆娑蓊蔚爲一邑壯觀因見何令壁間所書賦二十八字
作者：曹彥約
朝代：宋

逞艷呈祥祇自殲，何人攫取更趨炎。
只將勿剪看君子，愛物安民處己廉。
漫成寄朱伯海主簿
作者：曹彥約
朝代：宋

幸拜恩綸强自寬，窮居寒士忝微官。
風霜迢遞踰千里，晨夕間關歷萬端。
一片山城常寂寞，幾宵燈火憶團欒。
當年別後傷心處，極目君峰草木寒。
潘景泰知縣挽章
作者：曹彥約
朝代：宋

甚矣吾衰久，猶能誄故人。
愛賢高贊畫，造士憶同寅。
道喪慳人物，才難泣搢紳。
頗聞蘭玉秀，天不誤儒身。
爲謝府題製錦堂
作者：曹彥約
朝代：宋

錦江新製奪春妍，物采名堂意曉然。
應有五紋供帝衮，曾無一縷費民編。
年來撫字誰高手，古道循良此比肩。
經緯一同餘事耳，清朝晝繡說家傳。
用四明劉聘君古風四韻賦唐律
作者：曹彥約
朝代：宋

錯落珠璣滿袖傾，百年初見媿生平。
人從伊傅平頭數，句似陰何徹骨清。
惠我善隣天有意，惜君橫道世無情。
曲終狗尾那能續，欲附曹劉萬古名。
病中有感欲落不落雪舊事偶成唐律
作者：曹彥約
朝代：宋

東皇雅欲破玄冥，滕六終懷可否情。
豈不願豐招瑞氣，又虞加力困饑氓。
柳雖閣絮心猶壯，梅不能粧意自傾。
只恐玉龍禁不得，便輸鱗甲賦羣英。
登復州城
作者：曹彥約
朝代：宋

李子園邊水滿洲，當年桑土欠綢繆。
城分南北平腰束，湖號東西拍面浮。
馬健獨能全上幕，水清元不污賢侯。
滿城山色春何在，小立無言萬象秋。
盤谷胡季隨挽章二首·其一
作者：曹彥約
朝代：宋

天地開南學，葵軒接五峰。
淳熙亡一鑑，盤谷有真蹤。
庭立心傳鯉，門乘玉潤龍。
風流遮不斷，堂斧若爲封。
盤谷胡季隨挽章二首·其二
作者：曹彥約
朝代：宋

我負光華遣，君從懇請來。
人如九鼎重，席爲百泉開。
梁壞帡幪屋，星移絳帳臺。
湘西明在眼，欲渡不堪哀。
知縣再次韻不作平側體復次韻二首·其一
作者：曹彥約
朝代：宋

步出山前坂，遥望徒驚心。
下無百尺流，上無千歲林。
至人有遺言，三歎金玉音。
莫飲盜泉水，莫息惡木陰。
知縣再次韻不作平側體復次韻二首·其二
作者：曹彥約
朝代：宋

和氏得荆璞，眩走數百舍。
謂足奉至尊，過眼不售價。
有時置篋笥，光彩忽驚夜。
持歸弄兒女，足以照里社。
知縣次韻來復寄二首·其一
作者：曹彥約
朝代：宋

亭亭青琅玕，冰霜崔嵬心。
雖無桃李姿，知非柴荆林。
凉風西南來，清圓彈空音。
其誰齊彭殤，相從山之陰。
知縣次韻來復寄二首·其二
作者：曹彥約
朝代：宋

得志鳥擇木，失喜鵩入舍。
但協孔氏性，忍索少室價。
小草有遠志，積李欲縞夜。
所覬匠伯顧，不復棄櫟社。
社日熱甚中夜得雨
作者：曹彥約
朝代：宋

蛆蟻開新盎，雞豚落社鍋。
草衰秋水浄，木脫暮山多。
顥氣時應爽，驕陽老更苛。
依然霖雨在，暑酷要消磨。
祁門道中即事·其一
作者：曹彥約
朝代：宋

識面山川尚可尋，跳丸日月更相侵。
語音改道家山近，行色不知春事深。
祁門道中即事·其一〇
作者：曹彥約
朝代：宋

古來遺逸野人家，石磴崎嶇閣道斜。
犬吠人行都不問，杉籬空掩刺桐花。
祁門道中即事·其七
作者：曹彥約
朝代：宋

絃誦琅琅兩岸聞，此風尤足張吾軍。
兒童相顧驚相問，莫是當年舊主人。
祁門道中即事·其三
作者：曹彥約
朝代：宋

餠餌商量全孕麥，衣裳消息半芽桑。
山堂草色夢魂遠，官路柳絲心緒長。
祁門道中即事·其九
作者：曹彥約
朝代：宋

半淪溪谷半山岡，地狹民多盡蓋藏。
爭道去年小豐稔，至今租米正輸王。
祁門道中即事·其二
作者：曹彥約
朝代：宋

社雨初晴舊燕歸，春膏潜動小鮮肥。
桃花未必隨人去，飛向行人行處飛。
祁門道中即事·其五
作者：曹彥約
朝代：宋

修竹圍牆草護階，賞花庭院已安排。
洛陽忠孝家何在，不貢姚黄更緬懷。
祁門道中即事·其八
作者：曹彥約
朝代：宋

山木陰陰繫晚牛，水田漠漠任春鷗。
長歌大笑却歸去，長在農家今白頭。
祁門道中即事·其六
作者：曹彥約
朝代：宋

嶂疊巒層巧送青，一溪幽處小園亭。
誰能換得王維手，洗我塵埃作畫屏。
祁門道中即事·其四
作者：曹彥約
朝代：宋

爲愛幽鄉度遠村，支頤竚立愛山礬。
栗留尚惜輕求友，反舌紛紛亦巧言。
祕閣修撰雷文卿挽章二首·其一
作者：曹彥約
朝代：宋

殄瘁連鄉黨，凋零及老成。
玉亡修水秀，星掩壽沙明。
不上論思直，空餘餽饟名。
蓋棺隆眷在，論譔見哀榮。
祕閣修撰雷文卿挽章二首·其二
作者：曹彥約
朝代：宋

訪我鳴琴日，聞公吐屑言。
循良臨武政，忠憤大奚冤。
厥後依英簜，新來近達尊。
却歸桑梓路，忍對建昌門。
禱雨陽山·其一
作者：曹彥約
朝代：宋

暮投突兀浄爲坊，早踏崎嶇翠作岡。
露氣失凉風带暑，嵐陰欺曉日韜光。
不憂時事禽空語，可怪凶年草更芳。
欲問行人祈禱意，日來鉦鼓漸淒涼。
禱雨陽山·其二
作者：曹彥約
朝代：宋

所以登山不憚煩，爲藏雲氣達泉源。
多峰豈炫千巖秀，一綫纔通萬壑奔。
其在茲乎須出岫，此時何不早翻盆。
名高已到巖瞻地，只有爲霖可養尊。
秋分後十日得暴雨
作者：曹彥約
朝代：宋

負固驕陽不忍回，執迷凉意誤驚猜。
傾盆雨勢疑飛瀑，揭地風聲敵迅雷。
階下决明添意氣，庭前甘菊賸胚胎。
可憐歲事今如此，麥壠蔬畦尚可培。
秋日出郊
作者：曹彥約
朝代：宋

早是清和便束裝，只今庭葉報新凉。
山應險盡饒寬大，水欲平來尚激昂。
已服官常猶潦草，未紓民力要商量。
鮮于司馬經行處，文物彬彬意緒長。
程宰虞簿和縣庠老桂詩見貽再賦以謝
作者：曹彥約
朝代：宋

風流人物冠瀛寰，折桂曾驚咫尺顔。
肯賦摽梅深有味，已標仙籍正相關。
一枝笑入絃歌裏，千古名傳俎豆間。
欲攪枯腸追妙語，飛來雙鶴杳難攀。
章泉言語妙天下知僕無詩能且未識面乃時以佳篇見餉何也不敢再虛盛意勉次韻二篇以謝·其一
作者：曹彥約
朝代：宋

珍重章泉辱寄書，應疑不復夢康廬。
本無學術安時論，誤入班行拱帝居。
老矣應招寧爲祿，時乎歸釣亦非漁。
宦情山色常如此，欲去遲行媿二疏。
章泉言語妙天下知僕無詩能且未識面乃時以佳篇見餉何也不敢再虛盛意勉次韻二篇以謝·其二
作者：曹彥約
朝代：宋

吟罷新詩却看書，先生必自愛吾廬。
天開上壽供椽筆，地出佳泉相廣居。
自古莘耕懷道義，只今舜德起陶漁。
直須大老歸來好，莫道高情與世疏。
章泉趙昌父頻數寄詩再次韻一首
作者：曹彥約
朝代：宋

斗南獨立章泉老，四海神交可得親。
適意不忘新進客，作詩時託遠來人。
報無瓊玖衰緣病，保此珠璣富不貧。
命駕已孤千里志，掛冠今欲致爲臣。
答傅憲
作者：曹彥約
朝代：宋

妙語差肩落燕泥，亨塗驤首化龍堤。
敢酬閣老慚非杜，適見夷吾不爲齊。
趣覲可無三節召，送行那有一錢齎。
功名自是平生志，旃罽爲庭正可犁。
答趙守見貽之韻
作者：曹彥約
朝代：宋

已報新題下紫泥，尚留佳讖築新隄。
一心國事忉忉在，萬口民歌剪剪齊。
惜去轍須田父卧，催歸詔有內臣齎。
舍人若問朝天日，割盡黄雲水滿犁。
紅梅
作者：曹彥約
朝代：宋

雪月共高寒，求多意未闌。
林逋五品服，宋璟九還丹。
老友松筠健，賢宗鼎鼐酸。
任渠蜂蝶閙，難作武陵看。
經丘臺
作者：曹彥約
朝代：宋

尋壑初不憚，經丘亦忘疲。
人見崎嶇處，不知心坦夷。
縣郭新居人家
作者：曹彥約
朝代：宋

苟簡誅茅勝野盤，託身城郭愛平安。
五更人語驚雞犬，壁漏簷疎共一寒。
總領戶部楊公挽詩·其一
作者：曹彥約
朝代：宋

華顯世儒業，循良今吏師。
未應州縣薄，能簡廟堂知。
沃轡歌周雅，含香問漢儀。
經綸殊未展，曛景迫崦嵫。
總領戶部楊公挽詩·其三
作者：曹彥約
朝代：宋

二昆同唱第，短世不堪言。
生晚欣親炙，謙撝過撫存。
里門重擁篲，秀野祇空園。
零落西歸藁，誰能作九原。
總領戶部楊公挽詩·其二
作者：曹彥約
朝代：宋

赬尾勞民久，青天轉粟艱。
三年流馬運，一笑狎鷗閒。
天遠才多阨，功深報肯慳。
勒銘周伏柱，何恨掩丘山。
羣山閣
作者：曹彥約
朝代：宋

萬里雲萍一酉陽，便將和氣壓荒凉。
挽回梅萼依明燭，管領椒花入壽觴。
笑裏不知熊軾重，醉餘猶記博山香。
只因臘雪成佳集，等到春來味更長。
老梅晦父改韻見貽走筆奉和
作者：曹彥約
朝代：宋

有酒且莫斟，聽我歌一曲。
所歌無長語，江梅倚修竹。
炯炯寒露冰，皎皎白駒谷。
粲粲能賦人，日日對高躅。
詩如何水曹，發興揚州牧。
味入傅巖翁，調鼎國受福。
桃李豈不華，入景混凡木。
偃蹇有長松，窮年相照矚。
聞官軍收復新息
作者：曹彥約
朝代：宋

降敵知無日，和戎事已休。
百年艱國步，九世憶家讎。
獲蔡馳新捷，收京有定謀。
可無蜂蠆慮，馬健更防秋。
聞道旁有死於賊者
作者：曹彥約
朝代：宋

義氣窮羣策，妖氛慘一隅。
分憂吾弗職，殊死爾何辜。
智者連千慮，天乎媿匹夫。
諸軍猶請戰，此道不榛蕪。
致政檢法牛公挽章三首·其一
作者：曹彥約
朝代：宋

結屋明經好，經明身欲修。
平生倉廩實，不爲稻粱謀。
宦路門方盛，容臺志已酬。
莫言餘八袠，猶欠少遲留。
致政檢法牛公挽章三首·其三
作者：曹彥約
朝代：宋

門戶關州縣，交游及弟昆。
每於尊俎後，窺見典刑存。
豈不昏姻重，常疎藥石言。
矧聞丹旐發，心緒正沄沄。
致政檢法牛公挽章三首·其二
作者：曹彥約
朝代：宋

瘠甚都昌境，民無晚種田。
樂輸雖欲速，乞糴最堪憐。
帥閫施長技，王人改舊弦。
本原誰任責，陰德至今傳。
舟中連雨
作者：曹彥約
朝代：宋

客裏逢連雨，龍公不貸人。
一蓬遮晦朔，萬慮入悲辛。
忽忽淹吾道，堂堂送此春。
誰歟訟風伯，揮掃鑑中塵。
荷花
作者：曹彥約
朝代：宋

寫遍階頭萬葉紅，不成無味只書空。
絳綃剝盡紅酥凸，給與煩襟作冷風。
落星寺
作者：曹彥約
朝代：宋

好風好雨舊關情，落在江心不强名。
地盡匡廬猶變現，水連彭蠡略崢嶸。
金山但設魚龍險，灧澦空聞象馬驚。
爭似清暉樓上好，重湖九疊互分明。
蕭散
作者：曹彥約
朝代：宋

風日倚餘勇，扶春不自由。
在家曾半面，隨我到他州。
絮後酴醾約，鶑前杜宇愁。
新來無吏責，蕭散更何求。
薛侍郎移鎮合肥被命入覲賦唐律詩二章·其一
作者：曹彥約
朝代：宋

經濟蜚聲數十年，只今韞櫝固依然。
老於思慮惟憂國，好在功名更守邊。
人望鼎來須易地，春風早去便朝天。
漢家老將輝千古，只有留屯服罕幵。
薛侍郎移鎮合肥被命入覲賦唐律詩二章·其二
作者：曹彥約
朝代：宋

平生惟仰薛居州，病渴尋梅正所求。
風送有時參畫鷁，幕開無路到青油。
百年萬事常交臂，一代數人今白頭。
帷幄得賢如此好，貂蟬元不在兜鍪。
薛端明挽章三首·其一
作者：曹彥約
朝代：宋

講學聲名早，飛騰藹士林。
九重嗟見晚，諸老願交深。
時有亨嘉會，天無平治心。
每於當用處，梁父又重吟。
薛端明挽章三首·其三
作者：曹彥約
朝代：宋

客本何爲者，逢公幕府開。
兵間雖有志，度外本非才。
流水音何在，高風首屢迴。
只今巖石望，寧忍泰山頹。
薛端明挽章三首·其二
作者：曹彥約
朝代：宋

諫諍嚴凝地，論思咫尺天。
直弦宜問俗，曲突却臨邊。
儒道終期用，皇威可得宣。
視儀雖兩地，難到玉階前。
虞司理留同官麵飯
作者：曹彥約
朝代：宋

玉版初參後，桄榔半醉中。
誰知三里外，有此五人同。
移座淋頭雨，開窗拂坐風。
明朝公事了，假道訪虞公。
蜀海棠
作者：曹彥約
朝代：宋

西蜀佳人巧欲言，紅酣猶带醉時魂。
子規叫斷黄昏後，却憶鄉情染露痕。
見梅有感
作者：曹彥約
朝代：宋

莫把夭妍等重輕，賦成千韻况難名。
看來好處非因色，敢向春前似有情。
奈老不成三弄笛，濟時還擬一杯羹。
清標實用何人可，只合差肩宋廣平。
親友馮儀之運幹挽章三首·其一
作者：曹彥約
朝代：宋

聞道江西使，賓筵隕德星。
失聲歸士友，短氣動朝廷。
屢選非無意，遲行若有靈。
忍令清燕處，我輩尚談經。
親友馮儀之運幹挽章三首·其三
作者：曹彥約
朝代：宋

子也吾嘗友，天乎獨異渠。
仕無通籍祿，家有厚齋書。
講說來匡鼎，風騷藉子虛。
爭榮森竇桂，訓不負蕃畬。
親友馮儀之運幹挽章三首·其二
作者：曹彥約
朝代：宋

有學關時用，無心與物馳。
已稱黄髮老，猶似綵衣時。
世道空機穽，襟期自坦夷。
只今風月夜，猶足想清規。
課園丁洗竹
作者：曹彥約
朝代：宋

種竹年華晚，新添數百竿。
低垂非我好，冗長要人刪。
直節心期露，疎行眼界寬。
從茲風月夜，清白足相安。
課花木
作者：曹彥約
朝代：宋

旋飾芳菲真草萊，强加湔祓敵塵埃。
春將紫翠籠丹桂，晚覺蒼黄植綠槐。
鼻觀已通蜂蝶閙，酒盃頻到燕鶑猜。
官居未勝閒居樂，乞得三年野興來。
諸丈和野園之詩乃復次韻
作者：曹彥約
朝代：宋

驤首彌年閉六關，倦飛今日徧千山。
也知心醉非從事，頓覺身輕有大還。
酒債人生頻檢點，宦情山色正孱顔。
不須作惡悲兒女，更放羈人到席間。
謝朱鶴皋招飲
作者：曹彥約
朝代：宋

里巷浮沉適自由，江城久住似菟裘。
廣文活計貧無那，好客情懷挽不留。
滿院竹風吹酒面，兩株榴火發詩愁。
料應此外無佳致，人物相看總上游。
謝朱鶴皋招飲四詩·其一
作者：曹彥約
朝代：宋

過雨桃花墜晚紅，及時庭草翠翻風。
倚窗細究天人理，六籍元無一字空。
謝朱鶴皋招飲四詩·其三
作者：曹彥約
朝代：宋

石火能留幾許紅，人生南北馬牛風。
春光倒指無多日，相遇休辭酒盞空。
謝朱鶴皋招飲四詩·其二
作者：曹彥約
朝代：宋

東皇無意染青紅，長養猶資五日風。
收拾英華入新句，祥雲藹藹媚春空。
謝朱鶴皋招飲四詩·其四
作者：曹彥約
朝代：宋

六年奔走汗顔紅，此日行吟兩袖風。
俗慮湔磨有詩冊，凈看明月照長空。
謝羅醴陵宏材樂府見寄
作者：曹彥約
朝代：宋

自別湘中首屢迴，漏傳春信一枝梅。
固知我老何須此，不與時同亦壯哉。
百里去思民父母，三年歸作國臺萊。
更將餘力哦新調，三百篇中著意來。
譚仁季以二詩見貽走筆次韻·其一
作者：曹彥約
朝代：宋

風聲久想杜陵珂，坐對忘年可爛柯。
但覺清談揮玉柄，也知文律敵金科。
螳螂欲振難當轍，鼴鼠終微漫飲河。
從此巽堂風月好，滿腔茅塞半消磨。
譚仁季以二詩見貽走筆次韻·其二
作者：曹彥約
朝代：宋

詩才清不羨滄浪，曾向歐曾接瓣香。
萬里相逢書遜志，百年幾見易含章。
君溫有脚開春盎，我暗無心得夜光。
可奈文場催戰急，陣雲飛動正堂堂。
讀乞歸不允詔
作者：曹彥約
朝代：宋

有赫絲綸寵，空貽老病羞。
命從今日下，事比去年愁。
已向祠官去，猶爲講席留。
誰知蝴蝶夢，栩栩到吾州。
豫章賀丁漕建臺宴口號
作者：曹彥約
朝代：宋

車馬盈門撥不開，綵衣新著繡衣來。
壯懷風月歸英簜，滿意江山入酒盃。
便覺陽和通嶰竹，已知春信到官梅。
西江豈是留人處，築得沙堤喚得回。
贈別徐秀
作者：曹彥約
朝代：宋

出京纔四日，雨雪日一縣。
行徧淛江頭，夢識廬山面。
相逢兄弟歡，莫作兒女戀。
歸計動心旌，春風摇柳線。
贈別潘漢臣
作者：曹彥約
朝代：宋

宦薄魚上竿，地左猿擇木。
經過還似舊，笑語何時足。
留君潘鬢在，許我曹裝趣。
三年却歸來，此夢如何續。
贈日者
作者：曹彥約
朝代：宋

我本無能人，簡冊强纏繞。
饒舌苦譊譊，外貌似了了。
應酬聊復爾，懶惰亦不少。
眨眼鼻如雷，黄昏到天曉。
趙知宗挽詩三首·其一
作者：曹彥約
朝代：宋

壯日民師帥，中年國典刑。
六分名郡竹，兩粲使華星。
綵戲方娛侍，丹旌忽篆銘。
空餘泉一滴，萬古歎清泠。
趙知宗挽詩三首·其三
作者：曹彥約
朝代：宋

匯水誇同邑，桐江事事賢。
骨寒誰與地，言重却牋天。
游宦常千里，歸來共一川。
西門今日路，忍淚入資延。
趙知宗挽詩三首·其二
作者：曹彥約
朝代：宋

三桂先猷遠，公來應瑞芝。
子能傳世業，令欲徧孫枝。
笏盛牀應滿，端闓橐已持。
掛冠猶進秩，天意卜深知。
迎寺丞舅歸舟
作者：曹彥約
朝代：宋

桂林使者赤松人，爭得匡廬自在身。
蟬蛻一官驚俗子，鸛鳴雙艣壓江神。
人生到此方爲樂，世路新來可具陳。
開盡朱門無鎖鑰，滿城桃李萬家春。
迎春花·其一
作者：曹彥約
朝代：宋

錦作薰籠越樣新，迎春猶及送還春。
花時色與香如此，花後娟娟更可人。
迎春花·其二
作者：曹彥約
朝代：宋

睡入華胥日未曛，博山何在寶香聞。
覺來但有南窗靜，葉瘦花肥醉錦薰。
送以道赴漢東兵官因呈繡使吳勝之同年兼簡李伯行檢法許定夫軍使三首·其一
作者：曹彥約
朝代：宋

久入功名會，新携辟召書。
忠勤曾策勵，奮迅此權輿。
當路心知己，長城指望渠。
只將真實地，持守足安居。
送以道赴漢東兵官因呈繡使吳勝之同年兼簡李伯行檢法許定夫軍使三首·其三
作者：曹彥約
朝代：宋

李許相從久，時方混武文。
議刑新幕府，保塞舊將軍。
二士俱人物，三賢更主君。
春蘭秋菊意，他日共風雲。
送以道赴漢東兵官因呈繡使吳勝之同年兼簡李伯行檢法許定夫軍使三首·其二
作者：曹彥約
朝代：宋

仗斧暴公子，酌泉吳隠之。
斯人未易得，於我最相知。
見義爲常勇，求賢信不疑。
典刑今在此，此去有餘師。
送十三郎赴尉漢陽二首·其一
作者：曹彥約
朝代：宋

宦路今如此，親闈望已深。
是誰門戶責，慰我父兄心。
鏡裏休頻看，杯中但淺斟。
前賢官業處，端的要追尋。
送十三郎赴尉漢陽二首·其二
作者：曹彥約
朝代：宋

此地關情久，淳龐好士民。
向來同患難，今歷幾秋春。
綵棒迎新尉，綈袍說舊人。
爲言昌谷老，寄語益相親。
送友人
作者：曹彥約
朝代：宋

藥裹包回碾臼聲，得閒消息病先輕。
謂予不信看舟楫，之死無他况利名。
積雨晴邊花蔕耐，好風吹外葉聲平。
只愁岸送檣留後，却憶湘南老友生。
送子通司法之官括蒼
作者：曹彥約
朝代：宋

議禮蠲租兩有聲，老坡元不計身榮。
爲民受屈今誰似，有子能傳近得名。
此去掾曹無暖席，是中科律定持衡。
公餘更欲翻經籍，古道時才孰重輕。
送易彥章以太學正召
作者：曹彥約
朝代：宋

涵養書生二百春，爲渠文物有經綸。
只今領袖賢關地，疇昔錙銖舍法人。
吾道年來多落落，士風從此却彬彬。
不應小折陳蕃角，謾謂朝家棄直臣。
送權次翁赴湖北計幕
作者：曹彥約
朝代：宋

萬竈貔貅趣上邊，皇華新遣墨猶鮮。
何人共了飛芻事，有客同稱入幕賢。
舉酒便驚分袂處，掛帆直到賞音前。
不妨勳業高前哲，却與山寮作後編。
送湖口尉王德高解印東歸
作者：曹彥約
朝代：宋

笑解龜符指鄭鄉，應從鳳口得書忙。
平生璧水功名志，壯歲鍾山姓字香。
惡少何人窺甕牖，長官無事燕琴堂。
從今我亦南州吏，乞取梅仙已驗方。
送真希元侍郎得祠西歸
作者：曹彥約
朝代：宋

願治方凝竚，求歸竟得閒。
空令如我輩，忍媿尚朝班。
望重忠嘉上，身輕去就間。
渺然人物慮，少壯亦衰顔。
送章致遠賢良赴招撫司機幕
作者：曹彥約
朝代：宋

窮經知國更知兵，梁楚中間播此聲。
唐幕亟招溫處士，漢廷徐策董先生。
平時未識人賢否，用處方關國重輕。
露布便多機事少，寄書因到武昌城。
送綿竹王主簿
作者：曹彥約
朝代：宋

渴想才名不計年，得詩甜處徹中邊。
知君眼裏藏青白，託意盃中別聖賢。
萬里偶逢多幸耳，一朝相別兩茫然。
榮歸蜀道川涂穩，莫漫嚱吁信謫仙。
送胡倅辟書不遂復到選部
作者：曹彥約
朝代：宋

便飽蒲帆縱木蘭，王陽時節好彈冠。
官身臺歷星遲速，世路天香篆屈盤。
人去邊頭三策在，春回天上五谿寒。
歸飛未戢青冥翅，却與朝廷作羽翰。
送臘
作者：曹彥約
朝代：宋

謂向年前稍自寬，惱人時序故多端。
幾回水落還添浦，百樣天晴却轉寒。
未有梅開供探討，若無酒遣太衰殘。
明朝便是春來處，暖律丁寧著眼看。
送蓬丘山人張以道歸吉州
作者：曹彥約
朝代：宋

山人曾著宰官衫，了事還爲馬口銜。
別我三年無瞬息，思君一節尚巉巖。
人生契合常如此，吾道年來見大凡。
雨後只愁風力健，江空無計款歸帆。
送蕭季然倅均州
作者：曹彥約
朝代：宋

持家遠與立朝同，善繼何人似迺翁。
國史但書蕭傅直，鄉評更仰伯夷風。
只今邊備艱難際，自古官箴謹飭中。
四袠親朋今健者，尚看褒詔詫江東。
送趙主簿
作者：曹彥約
朝代：宋

新詩燕婉似花繁，好在鵷行接羽翰。
一笑相逢江海客，三年猶老簿書官。
見聞我闕猶干祿，矍鑠君能欲據鞍。
却似岑參寮友會，陽春一曲和皆難。
送趙侍郎被召·其一
作者：曹彥約
朝代：宋

大纛高牙古帥垣，甘泉人物帝王孫。
文如賀白尤寒素，政似龔黄更本原。
歲課未書先報政，詔封頻趣定調元。
欲知惠愛今多少，水滿長川月滿村。
送趙侍郎被召·其三
作者：曹彥約
朝代：宋

憶昨東來護印章，又從此去餞朝裝。
辛勤行李知身老，幸會依蓮到骨香。
五十功名猶落寞，百千懷抱轉荒唐。
而今親見爲霖雨，野草幽花特地芳。
送趙侍郎被召·其二
作者：曹彥約
朝代：宋

祇爲分憂輟近臣，不應持久費經綸。
暫來制閫無多日，歸去朝天及早春。
紅旆綠油生羽翼，落霞秋水動精神。
行行但說長安近，辜負攀留幾許人。
送趙安卿召除考功·其一
作者：曹彥約
朝代：宋

秉節歸來乍賜環，握蘭高處自催班。
身趨地禁嚴凝上，名在湘清欵乃間。
萬竈艱難寬國步，一星咫尺近天顔。
席前若問長沙事，只有深仁滲百蠻。
送趙安卿召除考功·其二
作者：曹彥約
朝代：宋

五老重湖一腐儒，强令隨牒應時須。
杜陵身世霜前鬢，陶令田園雨後蕪。
梅菊滿懷憂歲晚，松楸關念怯春濡。
知音自是調元手，乞與還山護命符。
送趙戶侍出守鎮江
作者：曹彥約
朝代：宋

都人車馬閙城闉，似惜民曹更牧民。
到處忠勤無粉飾，入朝言語有經綸。
只今次輔須賢帥，自古維城必懿親。
報政不須三五月，姓名端的記嚴宸。
送錢文季國博赴召·其一
作者：曹彥約
朝代：宋

每向招賢看典刑，中間人物似零丁。
只因朋黨排諸老，無復紛綸任五經。
一節何如歸帝所，賜環元不爲郎星。
古來官職論車斗，只有忠嘉可篆銘。
送錢文季國博赴召·其二
作者：曹彥約
朝代：宋

衝暑相迎慰寂寥，忍寒爲別助蕭條。
笑談但喜頻揮麈，夢想何嘗到續貂。
已辦犁鋤供老圃，尚乘軺傳託公朝。
班聯若問官聯舊，說與思歸不自聊。
送陳彥功入都
作者：曹彥約
朝代：宋

握手論心九歷年，中間多難不堪傳。
相親幕府分襟後，說到銅官製錦前。
訪我田園猶命駕，愛賢時節好加鞭。
別懷莫問書疎數，老病無端日晝眠。
送雷赴漕召·其一
作者：曹彥約
朝代：宋

詔書隠隠下穹窿，已覺朝廷後此翁。
儒雅久稱唐吏部，典刑今對漢申公。
薰風使者驅馳外，暇日斯民長養中。
麥隴秧田政如許，定應歸報不言功。
送雷赴漕召·其三
作者：曹彥約
朝代：宋

我生雖晚亦匡廬，得見先生喜有餘。
止爲包荒安邸舍，敢將入幕論鄉閭。
一官貪祿無他望，四海安身即定居。
幽谷若因明主問，莫言臣邑有相如。
送雷赴漕召·其二
作者：曹彥約
朝代：宋

幾年分閫作遨頭，又擁皇華歲兩周。
豈有休聲勤注倚，尚持英簜但咨諏。
只今衮職須誰補，自古官身可自由。
相業青徐寧有定，好將功業張吾州。
送魏使君歸宛陵二首·其一
作者：曹彥約
朝代：宋

姓名久已御屏間，合上鋒車入帝關。
豈有薦書喧筆橐，但留聲價惠江山。
簿書袖手詩還在，出處忘情意自閒。
不分愛江樓下水，隔人無計可追攀。
送魏使君歸宛陵二首·其二
作者：曹彥約
朝代：宋

我無郡績合歸與，君有時名孰舍諸。
其事頗同人頗異，此心相照亦相疎。
一時風力天容改，後夜月華雲氣舒。
同是江南易回首，人來多寄一行書。
連雨中買歸舟
作者：曹彥約
朝代：宋

泛菊囊萸事已休，光陰無脚駛如流。
更無出入消磨雨，只有悲凉斷送秋。
戴屋未停持繖手，買舟先辦打篷頭。
懸知明鏡重飛處，昵昵燈前問鄂州。
連雨坐湖莊
作者：曹彥約
朝代：宋

泥濘政如許，出門安所之。
龍公無倦日，老子有閒時。
適意家常酒，忘懷獨自棋。
困來饒一睡，百慮本何思。
道中遣興
作者：曹彥約
朝代：宋

游宦何曾樂，佳時又出門。
春深花處處，社近鼓村村。
天地一羈旅，江山千吐吞。
平生黄嬭誤，今日麴生尊。
道傍得熟人家
作者：曹彥約
朝代：宋

舊雨留煙飾短垣，淺沙催水撼衡門。
旗帘動眼新迎客，䆉䅉關心故弄孫。
遣吏約同官弈棋議事知有蘇山之游不果來晚使君載酒見過遂賦此詩
作者：曹彥約
朝代：宋

索居誰復共前籌，坐想蘇山最上頭。
並轡水兼天共遠，孤吟棋與酒皆愁。
孰令客裏擠排老，不分軍前斷送秋。
却有鄰翁驚笑語，夜來尊俎對賢侯。
遣將追賊何公橋
作者：曹彥約
朝代：宋

遲爾停車久，偷生恐未然。
皇威三令後，民瘼萬端前。
貔虎煙塵地，猩鼯雨霧天。
監官有老眼，巢幕暫狂顛。
邵武趙使君挽章二首·其一
作者：曹彥約
朝代：宋

近代金枝裏，何人桂籍傳。
祖孫三世盛，文武兩科全。
日月開宏業，山川哭盛年。
天高無可問，有德在民編。
邵武趙使君挽章二首·其二
作者：曹彥約
朝代：宋

脫白同辛丑，蒼黄共丙寅。
京華誇俊逸，鄂渚話酸辛。
謂上樵川最，還登要路津。
鄰牆摧一柱，歲晚倍傷神。
郭承禧同年解倅印趨朝·其一
作者：曹彥約
朝代：宋

昔在慈恩會，交新意已親。
相逢游宦處，不比後來人。
共度衡陽夏，平分嶽麓春。
夤緣如此少，欲別倍傷神。
郭承禧同年解倅印趨朝·其二
作者：曹彥約
朝代：宋

仕路何曾樂，迎親却是榮。
諸公新引類，難弟久專城。
便恐班朝著，無勞仗友生。
長沙風月夜，炯炯自清明。
酬楊伯洪
作者：曹彥約
朝代：宋

扁舟下峽七經年，猶憶西民困備邊。
已病一夫空有議，誤謀元帥本非賢。
公朝慮蜀天常近，之子憂時火未然。
遇合却留經濟用，此行應不媿登仙。
重陽湖莊無菊走筆招趙季清黄一之登高
作者：曹彥約
朝代：宋

摇落江村菊就荒，苦無節物報重陽。
病來欲廢傳盃舊，老去唯思著帽强。
已變楓丹秋盡力，僅存萸紫晚添香。
登高有景那能賦，喚取騷人趙與黄。
陪使者護客晚發京口
作者：曹彥約
朝代：宋

拖船鳥驚獸駭奔，追夫雷動雲作屯。
前日生辰使者去，賀正又出丹陽門。
欲上未上軍人馬，似響不響縣官喏。
窮冬閘閉水不行，深夜火明山欲赭。
尚書太尉傳語來，夫船未足官須催。
敵使三節能幾耳，客載萬舸何爲哉。
甘心事仇誰作俑，恥不自羞猶慫慂。
古來秦禍不須胡，蒙恬斥外斯高寵。
陪李監稅飲劉園
作者：曹彥約
朝代：宋

剩栽花木閙低牆，滿刻詩文榜畫堂。
郁李齊開枝尚弱，牡丹垂謝蕊猶香。
書生野趣人間少，遊子佳時客裏忙。
準擬燈前兒女問，得君全不負春光。
陪漕使春日吳江之集戲贈元理森父
作者：曹彥約
朝代：宋

垂虹夜吸吳儂水，畫鷁朝飛張翰里。
護客歸來玉節閒，隠隠春光動浮蟻。
傾蓋鱸魚故交蠣，可人森父佳元理。
著我中間醉却醒，舊管新收幾年紀。
陪總卿戎帥登高因至郊外
作者：曹彥約
朝代：宋

萬木陰陰覆女蘿，一川佳處寶峰多。
因晴領客催萸菊，恐雨妨農訪麥禾。
付我江山須領略，可人時節易蹉跎。
心閒更了官中事，未必秋風奈老何。
陪總卿路鈐相麥觀花修出郊故事
作者：曹彥約
朝代：宋

二月春光最惱人，不禁春惱更尋春。
關心秀入青青隴，適意紅臨灧灧津。
開闔雨晴天氣巧，鋪張桃李世情均。
病夫已作廬山夢，尚擁籃輿託後塵。
陳伯量挽詩二首·其一
作者：曹彥約
朝代：宋

樸茂開城府，師資足楷模。
官卑雖晚境，子仕却亨途。
不酒陳驚座，無金疏大夫。
何人碑有道，老手看慈湖。
陳伯量挽詩二首·其二
作者：曹彥約
朝代：宋

我晚慚初學，公才又壯年。
同盟覺山寺，共飲玉溪泉。
薄宦身常隔，高懷骨易仙。
傷心風作惡，不助過湖船。
陳倅寄惠四詩用昌黎和裴相韻愧不能當也走筆賦二章以謝·其一
作者：曹彥約
朝代：宋

兩歲驅馳馬首東，曾微一戰可論功。
因人偶爾成擒蔡，無計降之媿伐崇。
萬竈炊煙歸塞下，十分農事到湟中。
酸寒伎倆纔如此，辜負新詩託至公。
陳倅寄惠四詩用昌黎和裴相韻愧不能當也走筆賦二章以謝·其二
作者：曹彥約
朝代：宋

近來人物眇江東，况也書生責勇功。
痛定却思三策謬，歸來猶想萬山崇。
誰從荀伯官寮裏，賦入昌黎句法中。
戎事尚多心事少，苦無佳語可酬公。
陳氏夫人挽章
作者：曹彥約
朝代：宋

受氏推玄女，來嬪得召南。
躬行其誡七，禮盡所從三。
孝養衣皆綵，權輿色已藍。
霜風吟木末，哀怨不能堪。
雨中同官遊野園
作者：曹彥約
朝代：宋

忙了三年乍得閒，便乘風雨看溪山。
可憐過眼事多少，都不關心春往還。
老至但驚霜上鬢，興來聊復酒開顔。
如今便作遊人喚，更欲徜徉紫翠間。
雨後早行
作者：曹彥約
朝代：宋

鼓鉦攢點擔先行，未報平安睡已驚。
燈火避明天弄曉，鳥烏無樂雨慳晴。
喚來野渡水新漲，飽得晨炊煙自橫。
驛使嶺頭無一信，筍輿咿軋强貪程。
雨行宿高岡人家戲成口號
作者：曹彥約
朝代：宋

過了一坡更一坡，中間田道水成渦。
雨來更驟擔肩重，泥滑不休行步多。
奈老杉松猶偃蹇，趨時桃李暫蹉跎。
炊煙戀屋不肯出，夜宿人家燒薜蘿。
雨雪中歲享卧病不能陪位令諸子代拜
作者：曹彥約
朝代：宋

歲事無多世事忙，病夫終日卧藤牀。
雪積易消春已近，雨來無節晝偏長。
朝儀尚想三迴舞，歲享難持一瓣香。
莫道蓋棺便無事，義方猶欲訓諸郎。
雪中同趙倉從之泛舟餞錢憲文季酒中劇談漢事臨別文季索詩賦四十韻以寄
作者：曹彥約
朝代：宋

冬序玄以冥，閉塞乃其職。
巧作六花飛，與天爲粉澤。
初舞若狂然，既定稍真積。
坐令宇宙間，萬象變顔色。
霜肅特加厚，月皎更留迹。
晚節答造化，有此足清白。
今日此何日，雙艣鳴大舶。
清溪照紅粧，醴酒障行客。
莫言山水興，蕭散竟何益。
莫作兒女戀，黯然空戚戚。
有詔起聞人，意遠理可即。
王所切經綸，言路倚忠直。
鋤梃弄湘南，鐵甲泠河北。
倉廩竭江外，蒙袂窘朝糴。
隠憂關念慮，閒暇已偪仄。
忽作一尺圍，此事費紬繹。
先生持論高，踐履我所識。
酒酣技已癢，漢事多發擿。
仲舒智似愚，紓緩却端的。
公孫巧乃拙，迎合屢傾側。
縞衣紛陸離，見睍立消釋。
惟有真實在，拍拍滿胸臆。
雄辯醉得醒，溫言寒褪力。
誰知百丈外，霏屑散珠璧。
須臾鼎分袂，眷戀語離席。
篙師與徒御，酥酪在肘腋。
此行朝雪宮，憂樂任指摘。
表沴戒袤丈，呈瑞佇盈尺。
勿棹子猷船，忽穿東郭屐。
高卧更何爲，精神見肝膈。
歸來情緒惡，膠舟隠沙礫。
輾轉意悠哉，隠几不能息。
明年兆多黍，今年滋宿麥。
我居官得祿，我去家可食。
俯仰足歡顔，廣厦庇仁宅。
想見燮調人，讜議進君德。
先生訓故考，微小發幽賾。
七篇粗可意，餘子無爲役。
持此力行之，願以間讒慝。
盛哉孔孟心，萬世信經籍。
雪中領客湖莊
作者：曹彥約
朝代：宋

天上瓊林會，人間瑞物圖。
山藏真面目，地湧巧工夫。
領客驚閭巷，携家窘僕奴。
却思邊戍地，著鐵更彎弧。
雲隠李季可挽詩二首·其一
作者：曹彥約
朝代：宋

雲卷雲舒好靜觀，謂宜隠者似無端。
誰知天上爲霖用，竟作人間出岫看。
萬里功名當進步，諸昆時節合彈冠。
只因自得無心趣，三度歸來現宰官。
雲隠李季可挽詩二首·其二
作者：曹彥約
朝代：宋

當年棋酒漫追攀，幕府承平白晝閒。
帥事却來兵革後，官身唯冗簿書間。
壯懷日者論交舊，末路天乎與壽慳。
風急浪高雲黯淡，訃書新到落星灣。
靜坐對茶花偶作
作者：曹彥約
朝代：宋

菊後梅前冷落時，剪檀雕蠟酪爲肌。
人從老處親平淡，花向無中補闕虧。
地暖不憂春近遠，窗空惟映月參差。
病夫久廢盧仝椀，鼻觀從容聖得知。
韓耕道次八絕句韻見寄因和答之·其一
作者：曹彥約
朝代：宋

立說招携與殪戎，兩端蠻觸互論功。
古來帝力通南北，山過焉支嶺度葱。
韓耕道次八絕句韻見寄因和答之·其七
作者：曹彥約
朝代：宋

孤負靈蓍續短蓬，寵光枯枿附春藂。
他年賈至岑參句，得入詩編託杜公。
韓耕道次八絕句韻見寄因和答之·其三
作者：曹彥約
朝代：宋

羽檄交馳駭電奔，詔書頻下想天恩。
舊時懶惰如魔去，祇有書生習尚存。
韓耕道次八絕句韻見寄因和答之·其二
作者：曹彥約
朝代：宋

逢危無策媿時才，懷抱何曾得好開。
衮衮捷書來不斷，活人基本要深培。
韓耕道次八絕句韻見寄因和答之·其五
作者：曹彥約
朝代：宋

我句拙於貧女粧，尊前替戾敢承當。
何人錯比羅敷豔，枉賦詩人陌上桑。
韓耕道次八絕句韻見寄因和答之·其八
作者：曹彥約
朝代：宋

昌黎世有簡編孫，鄴下常傳慷慨言。
憶得此公端的健，但將忠力復名門。
韓耕道次八絕句韻見寄因和答之·其六
作者：曹彥約
朝代：宋

特特新詩滿意來，中間華藻任鋪排。
不知養拙干戈裏，但覺愁端變好懷。
韓耕道次八絕句韻見寄因和答之·其四
作者：曹彥約
朝代：宋

營壘家家說望夫，將軍志遠在余吾。
從來萬甲千金費，曾有因糧事也無。
題漢李固太尉廟
作者：曹彥約
朝代：宋

生死忠邪未易窮，其如國脈是非中。
誰知刺骨翻爲福，不念捐軀有此忠。
一日太阿歸跋扈，百年黄鉞授姦雄。
不然彼亦何爲者，敢肇兵端起鄴宮。
飄飄臺
作者：曹彥約
朝代：宋

清風怒折腰，斷送斜川歸。
吾今已歸了，無用頻吹衣。
飲良父弟橫舟
作者：曹彥約
朝代：宋

簿書日月費消磨，華鄂歸來樂事多。
已涉一川舟自在，相安衆口麴平和。
人生正好乘流止，塵世相逢對酒歌。
欲泛五湖真浪語，浮家猶足鎮風波。
餘干史子固本知縣趨朝便舟見訪以四絕句敘舊次其韻·其一
作者：曹彥約
朝代：宋

再拜新篇極主臣，詠真何必更尋真。
論心十八年前事，詩律交情更可人。
餘干史子固本知縣趨朝便舟見訪以四絕句敘舊次其韻·其三
作者：曹彥約
朝代：宋

仕已都無喜慍三，有弦不解但操南。
歸來穩上論思直，政爾民情已熟諳。
餘干史子固本知縣趨朝便舟見訪以四絕句敘舊次其韻·其二
作者：曹彥約
朝代：宋

虎榜初傳淡墨名，饒山何重泰山輕。
日邊未得春風力，江右惟高月旦評。
餘干史子固本知縣趨朝便舟見訪以四絕句敘舊次其韻·其四
作者：曹彥約
朝代：宋

豈無魚鴈懶傳書，枯枿春風不用噓。
只有簡編遮眼在，馬牛猶得遠襟裾。
首春課湖莊種植
作者：曹彥約
朝代：宋

買橘求杉答履端，尚虞霜雪重遮闌。
桃蹊上下全鋤麥，梅嶺中邊雜藝蘭。
鉅竹栽成千百箇，野花留取兩三般。
生平只有田園樂，晝短還須秉燭看。
驚蟄後雪作未已阻之湖莊
作者：曹彥約
朝代：宋

甲拆多應滿藥欄，跨騾心已拂輕鞍。
正疑陰固仍飛雪，豈有春中却沍寒。
啟蟄候蟲猶自閉，向陽梅子自能酸。
誤成嚴冷非天意，說與人心作好看。
驚蟄後雪訪徐孟堅不遇坐待甚久
作者：曹彥約
朝代：宋

忽忽弄明珠，紛紛擁塞酥。
都忘春老大，復作冷工夫。
甲拆遲先達，芳菲約後圖。
興來還興盡，呵手復須臾。
魏總幹嘉父以果齋求詩爲賦二章·其一
作者：曹彥約
朝代：宋

請言山下出泉蒙，蒙養從來有聖功。
三德知仁非好勇，六爻險止要時中。
申棖有慾剛安在，曾子無仁毅不洪。
以果名齋兼衆德，力行方見古人風。
魏總幹嘉父以果齋求詩爲賦二章·其二
作者：曹彥約
朝代：宋

偶向齋名見一斑，其中蓄德尚多端。
講明自有安心要，出處還須中節看。
持以贈君成我拙，歸而求此有兄難。
當年射策封章意，暴虎如由膽亦寒。
鹿鳴小集奉餞赴省諸公
作者：曹彥約
朝代：宋

便從場屋了經綸，看取朝家詔選掄。
天賦忠良須努力，人生溫飽豈榮身。
鼎來時事方憂國，到底儒冠不誤人。
青紫拾來餘事耳，直應尊主庇斯民。
黄季通挽章
作者：曹彥約
朝代：宋

世務經心早，鄉評好弟昆。
但爲三徑樂，無間一家言。
已作賢關夢，爭如藻鑑冤。
霜嚴中夏發，桑柘老南園。
龍會遇雪
作者：曹彥約
朝代：宋

出門能幾里，風雪故相隨。
新歲自有巧，舊寒猶絕癡。
自天藏瓦礫，與客照鬚眉。
甲冷殊關念，豐年却在茲。
龍游道中即事
作者：曹彥約
朝代：宋

幾年舟楫便吾曹，步入龍游記所遭。
激水代舂城旦坐，叉松親爨店人勞。
屏除車馬肩輿冗，料理泥沙甃甓高。
忙裏著晴天意好，坐令行客興滔滔。
龍游道中得家信
作者：曹彥約
朝代：宋

幸自居家樂，何須遣信來。
聲聞先隕穫，書至尚驚猜。
問僕心方定，開緘色漸回。
寄言重九日，掃凈玉京臺。
一碧万顷堂
作者：曹彦约
朝代：宋

乞得湖光万顷多，傍招九叠更嵯峨。百年未死须閒在，一日不来如景何。意远已知贪雪月，身安犹欲镇风波。只愁顽似云间石，更有何人为琢磨。
一碧万顷堂
作者：曹彦约
朝代：宋

乞得湖光万顷多，傍招九迭更嵯峨。
百年未死须閒在，一日不来如景何。
意远已知贪雪月，身安犹欲镇风波。
只愁顽似云间石，更有何人为琢磨。
三绝句赋和靖梅
作者：曹彦约
朝代：宋

人如和靖清难比，花似寒梅秀可餐。
却问荔支何所似，江瑶初雪水日盘。
三绝句赋和靖梅
作者：曹彦约
朝代：宋

落在西湖有岁年，不因和靖独争妍。谁知道尽香和影，万古新诗不在编。人如和靖清难比，花似寒梅秀可餐。却问荔支何所似，江瑶初雪水晶盘。观莳芬芳也自奇，汉壶贮水最相宜。只应卧我明窗下，不似湖边纵鹤时。
三绝句赋和靖梅·其一
作者：曹彦约
朝代：宋
体裁：七言绝句

落在西湖有岁年，不因和靖独争妍。谁知道尽香和影，万古新诗不在编。
三绝句赋和靖梅·其三
作者：曹彦约
朝代：宋
体裁：七言绝句

观莳芬芳也自奇，汉壶贮水最相宜。只应卧我明窗下，不似湖边纵鹤时。
三绝句赋和靖梅·其二
作者：曹彦约
朝代：宋
体裁：七言绝句

人如和靖清难比，花似寒梅秀可餐。却问荔支何所似，江瑶初雪水晶盘。
上周益公
作者：曹彦约
朝代：宋
体裁：古风

荒村建午月，斯螽动股鸣。借问暑方炽，何意作秋声。自言本寒族，四海无令名。振羽每自叹，在野神屡惊。常恐向寒时，风霜莽飘零。忆昨寒谷中，春风全我生。赠我百草芳，遄我趯趯征。是时木未茁，及此堇向荣。感彼蟋蟀歌，日月遒以倾。促织未成章，凄切难为听。愿言日载阳，有鸣随仓庚。
上周益公
作者：曹彦约
朝代：宋

荒村建午月，斯螽动股鸣。
借问暑方炽，何意作秋声。
自言本寒族，四言本寒族，
四海无令名。振羽每自叹，
在野神屡惊。常恐向寒时，
风霜莽飘零。忆昨寒谷中，
春风全我生。赠我百草芳，
遄我趯趯征。是时木未茁，
及此堇向荣。感彼蟋蟀歌，
日月遒以倾。促织未成章，
凄切难为听。愿言日载阳，
有鸣随仓庚。
上已日舍舟丰城
作者：曹彦约
朝代：宋

路出丰夺县，篮舆了夕阳。
何人共列坐，胜事忆流觞。
帝里衣冠近，家山念虑长。
殷勤楼下水。今夜到吾乡。
上巳日舍舟丰城
作者：曹彦约
朝代：宋

路出丰城县，篮舆了夕阳。何人共列坐，胜事忆流觞。帝里衣冠近，家山念虑长。慇勤楼下水，今夜到吾乡。
上巳日舍舟丰城
作者：曹彦约
朝代：宋

路出丰城县，篮舆了夕阳。
何人共列坐，胜事忆流觞。
帝里衣冠近，家山念虑长。
慇懃楼下水，今夜到吾乡。
上李郎中嘉言二首
作者：曹彦约
朝代：宋

莽莽出北门，迢迢伍牙山。伍牙何崔嵬，群岑间孤峦。望之蔚然秀，岂无草与菅。中有百尺松，可憩不可攀。六月久不雨，祝融奋其官。行人渴欲死，班荆此盘旋。往来得所托，感慨为长叹。况尔山上苗，久荫无弃捐。桐川出幽谷，等彼江汉深。修然一派横，清澈寒士心。有时对日光，圭棱灿星金。沙砾谩自苦，安能蔽清泠。我行正寒风，欲涤如烦襟。念彼濯缨人，千载求知音。
上李郎中嘉言二首
作者：曹彦约
朝代：宋

莽莽出北门，迢迢伍牙山。
伍牙何崔嵬，群岭惮孤峦。
望之蔚然秀，岂无草与菅。
中有百尺松，可憩不可攀。
六月久不雨，祝融奋其官。
行人渴欲死，班荆此盘旋。
往来得所託，感慨为长叹。
况尔山上苗，久荫无弃捐。
上李郎中嘉言二首·其一
作者：曹彦约
朝代：宋

莽莽出北门，迢迢伍牙山。
伍牙何崔嵬，羣岑间孤峦。
望之蔚然秀，岂无草与菅。
中有百尺松，可憩不可攀。
六月久不雨，祝融奋其官。
行人渴欲死，班荆此盘旋。
往来得所託，感慨为长叹。
况尔山上苗，久荫无弃捐。
上李郎中嘉言二首·其一
作者：曹彦约
朝代：宋

莽莽出北门，迢迢伍牙山。伍牙何崔嵬，群岑间孤峦。望之蔚然秀，岂无草与菅。中有百尺松，可憩不可攀。六月久不雨，祝融奋其官。行人渴欲死，班荆此盘旋。往来得所托，感慨为长叹。况尔山上苗，久荫无弃捐。
上李郎中嘉言二首·其二
作者：曹彦约
朝代：宋
体裁：古风

桐川出幽谷，等彼江汉深。修然一派横，清澈寒士心。有时对日光，圭棱灿星金。沙砾谩自苦，安能蔽清泠。我行正寒风，欲涤如烦襟。念彼濯缨人，千载求知音。
上湖广总领赵郎中
作者：曹彦约
朝代：宋

总角为儿百未更，已陪先进识英名。惯闻似觉雄风近，因问从知看日明。千里未迎天子诏，一同先说长官清。吏师况有桐川旧，敢向题舆问去程。春风湓浦驻行轩，独许愚儒夜叩关。六路方迎新遣使，五年犹念旧登门。薄缘未许南楼分，归梦唯惊丙夜魂。幸自秋江好天色，一帆风月际真源。岂无山水惮登临，未话平生语欲清。得马经营今搏手，伤弓忧患几惊心。所思未觉荆山远，欲往宁辞沔水深。山水有情弦未绝，请从千里抱鸣琴。
上湖广总领赵郎中
作者：曹彦约
朝代：宋

总角为儿百未更，已陪先进识项名。
惯闻似觉雄风近，因问从知看日明。
千里未迎天子诏，一同先说长官清。
吏师况有桐川旧，敢向题舆问去程。
上湖广总领赵郎中·其一
作者：曹彦约
朝代：宋
体裁：七言律诗

总角为儿百未更，已陪先进识英名。惯闻似觉雄风近，因问从知看日明。千里未迎天子诏，一同先说长官清。吏师况有桐川旧，敢向题舆问去程。
上湖广总领赵郎中·其三
作者：曹彦约
朝代：宋

岂无山水惮登临，未话平生语欲清。得马经营今搏手，伤弓忧患几惊心。所思未觉荆山远，欲往宁辞沔水深。山水有情弦未绝，请从千里抱鸣琴。
上湖广总领赵郎中·其三
作者：曹彦约
朝代：宋

岂无山水惮登临，未话平生语欲清。
得马经营今搏手，伤弓忧患几惊心。
所思未觉荆山远，欲往宁辞沔水深。
山水有情絃未绝，请从千里抱鸣琴。
上湖广总领赵郎中·其二
作者：曹彦约
朝代：宋
体裁：七言律诗

春风湓浦驻行轩，独许愚儒夜叩关。六路方迎新遣使，五年犹念旧登门。薄缘未许南楼分，归梦唯惊丙夜魂。幸自秋江好天色，一帆风月际真源。
东庵新辟云栈
作者：曹彦约
朝代：宋

步出东门苇不航，以云名栈正相当。地临空阔天成险，水到回旋石作梁。万顷波涛一丘壑，百年官吏几循良。古来勿剪甘棠意，此地风流未可量。
东庵新闢云栈
作者：曹彦约
朝代：宋

步出东门苇不航，以云名栈正相当。
地临空阔天成险，水到回旋石作梁。
万顷波涛一丘壑，百年官吏几循良。
古来勿翦甘棠意，此地风流未可量。
中和后一日吴门阻雪距春分才三日
作者：曹彦约
朝代：宋
体裁：诗

梅容惨不竞，乌语噤无声。
二月朔已告，三日春当分。
寒馀凌暖律，雪后更同云。
但恐严凝误，阳和欲奏勋。
中和后一日吴门阻雪距春分才三日
作者：曹彦约
朝代：宋

梅容惨不竞，鸟语噤无声。二月朔已告，三日春当分。寒馀凌暖律，雪后更同云。但恐严凝误，阳和欲奏勋。
中和后一日吴门阻雪距春分纔三日
作者：曹彦约
朝代：宋

梅容惨不竞，鸟语噤无声。
二月朔已告，三日春当分。
寒余凌暖律，雪后更同云。
但恐严凝误，阳和欲奏勋。
中秋后一夕独卧月台
作者：曹彦约
朝代：宋

分得秋容半，添来爽气深。静中无挂碍，此处好登临。老景当风卧，平生爱月心。几回乌鹊动，晓色上平林。
中秋后一夕独卧月台
作者：曹彦约
朝代：宋

分得秋容半，添来爽气深。
静中无罣碍，此处好登临。
老景当风卧，平生爱月心。
几回乌鹊动，晓色上平林。
为谢府题制锦堂
作者：曹彦约
朝代：宋

锦江新制夺春妍，物采名堂意晓然。
应有五纹供帝衮，曾无一缕费民编。
年来抚字谁高手，古道循良此比肩。
经纬一同余事耳，清朝昼绣说家传。
为谢府题制锦堂
作者：曹彦约
朝代：宋

锦江新制夺春妍，物采名堂意晓然。应有五纹供帝衮，曾无一缕费民编。年来抚字谁高手，古道循良此比肩。经纬一同馀事耳，清朝昼绣说家传。
久雨叹
作者：曹彦约
朝代：宋

谁为戎首起边功，万里生灵一掷中。天为忧之连作雨，人无识者骤歌风。所期辟地今城守，不善因粮却火攻。古道君师意深远，改弦端的奏肤公。
久雨叹
作者：曹彦约
朝代：宋

谁为戎首起边功，万里生灵一掷中。
天为忧之连作雨，人无识者骤歌风。
所期闢地今城守，不善因粮却火攻。
古道君师意深远，改絃端的奏肤公。
九日遣兴
作者：曹彦约
朝代：宋
体裁：七言律诗

散诞平生百不忧，未应摇落学悲秋。傥来节物知寒暖，泛应宾朋任去留。落帽粗豪非宿好，插花姿媚怯英游。不如只把茱萸看，免叹尊前岁月流。
九日遣兴
作者：曹彦约
朝代：宋

散诞平生百不忧，未应摇落学悲秋。
傥来节物知寒暖，泛应宾貊任去留。
落帽粗豪非宿好，插花姿媚怯英游。
不如只把茱萸看，免叹尊前岁月流。
九日领诸子同季明泛舟之湖庄
作者：曹彦约
朝代：宋

为酬佳节访江皋，短棹能宽脚力劳。
把菊未遑忧岁恶，爱松相与叹风饕。
雨余得水三湖阔，天静无尘九迭高。
老病不将诗领会，新来能赋属儿曹。
九日领诸子同季明泛舟之湖庄
作者：曹彦约
朝代：宋

为酬佳节访江皋，短棹能宽脚力劳。把菊未遑忧岁恶，爱松相与叹风饕。雨馀得水三湖阔，天静无尘九叠高。老病不将诗领会，新来能赋属儿曹。
九江郡斋分韵送魏六兄好文游鄂渚得阳字
作者：曹彦约
朝代：宋

倦客寻閒误入忙，飘然上水击浔阳。铃斋有伴期三友，玉德何人似六郎。千里江山时聚散，满城风月夜凄凉。西风隐作中秋会，莫恋南楼醉武昌。
九江郡斋分韵送魏六兄好文游鄂渚得阳字
作者：曹彦约
朝代：宋

倦客寻閒误入忙，飘然上水击浔阳。
铃斋有伴期三友，玉德何人似六郎。
千里江山时聚散，满城风月夜凄凉。
西风隠作中秋会，莫恋南楼醉武昌。
书彭仲诚诗诚卷后
作者：曹彦约
朝代：宋
体裁：五言律诗

惠养无他务，廉勤以自持。能宽三邑责，不为一州私。逮此来归日，还如始至时。士民难借寇，唯有召棠思。
二郎之官房陵作五言唐律两章送之
作者：曹彦约
朝代：宋

入幕曾沾禄，之官始问津。边城甘冷淡，世路识艰辛。责重杯柈省，公馀简册频。先人清白意，百世尚书绅。制阃今梁栋，霜台昔范模。近书先问汝，远念早宽吾。众论宜迁木，官常合守株。房陵有佳处，稳稳问征涂。
二郎之官房陵作五言唐律两章送之
作者：曹彦约
朝代：宋

制阃今染栋，霜台昔范模。
近书先问汝，远念早宽吾。
众论宜迁木，官常合守株。
房陵有佳处，稳稳问征涂。
二郎之官房陵作五言唐律两章送之·其一
作者：曹彦约
朝代：宋

入幕曾沾禄，之官始问津。边城甘冷淡，世路识艰辛。责重杯柈省，公馀简册频。先人清白意，百世尚书绅。
二郎之官房陵作五言唐律两章送之·其一
作者：曹彦约
朝代：宋

入幕曾霑禄，之官始问津。
边城甘冷淡，世路识艰辛。
责重杯柈省，公余简册频。
先人清白意，百世尚书绅。
二郎之官房陵作五言唐律两章送之·其二
作者：曹彦约
朝代：宋
体裁：五言律诗

制阃今梁栋，霜台昔范模。近书先问汝，远念早宽吾。众论宜迁木，官常合守株。房陵有佳处，稳稳问征涂。
云隐李季可挽诗二首
作者：曹彦约
朝代：宋

云卷云舒好列观，谓宜隐者似无端。
谁知天上为霖用，竟作人间出岫看。
万里功名当进步，诸昆时节合弹冠。
只因自得无心趣，三度归来现宰官。
云隐李季可挽诗二首
作者：曹彦约
朝代：宋

云卷云舒好静观，谓宜隐者似无端。谁知天上为霖用，竟作人间出岫看。万里功名当进步，诸昆时节合弹冠。只因自得无心趣，三度归来现宰官。当年棋酒漫追攀，幕府承平白昼閒。帅事却来兵革后，官身唯冗簿书间。壮怀日者论交旧，末路天乎与寿悭。风急浪高云黯淡，讣书新到落星湾。
云隐李季可挽诗二首
作者：曹彦约
朝代：宋

当年棋酒漫追攀，幕府承平折书闲。
帅事却来兵革后，官身唯冗簿书间。
壮怀日者论交旧，末路天乎与寿悭。
风争浪高云黯淡，讣书新到落星湾。
云隐李季可挽诗二首·其一
作者：曹彦约
朝代：宋

云卷云舒好静观，谓宜隐者似无端。谁知天上为霖用，竟作人间出岫看。万里功名当进步，诸昆时节合弹冠。只因自得无心趣，三度归来现宰官。
云隠李季可挽诗二首·其一
作者：曹彦约
朝代：宋

云卷云舒好静观，谓宜隠者似无端。
谁知天上为霖用，竟作人间出岫看。
万里功名当进步，诸昆时节合弹冠。
只因自得无心趣，三度归来现宰官。
云隠李季可挽诗二首·其二
作者：曹彦约
朝代：宋
体裁：古风

当年棋酒漫追攀，幕府承平白昼閒。帅事却来兵革后，官身唯冗簿书间。壮怀日者论交旧，末路天乎与寿悭。风急浪高云黯淡，讣书新到落星湾。
交代赵从之善石见和次韵奉答
作者：曹彦约
朝代：宋

诗来格律辞皆老，却恨有砖抛不早。
只因清兴与花同，千咏昔闻今健倒。
君家装额要冰肌，我圃耐寒夸合抱。
秀色孤根各自宜，玉堂茅舍俱相恼。
交代赵从之善石见和次韵奉答
作者：曹彦约
朝代：宋

诗来格律辞皆老，却恨有砖抛不早。只因清兴与花同，千咏昔闻今健倒。君家装额要冰肌，我圃耐寒誇合抱。秀色孤根各自宜，玉堂茅舍俱相恼。
亲友冯仪之运干挽章三首
作者：曹彦约
朝代：宋

子也吾尝友，天乎独异渠。
仕无通籍禄，家有厚斋书。
讲说来匡鼎，风骚藉子虚。
争荣森窦桂，训不负蕃畲。
亲友冯仪之运干挽章三首
作者：曹彦约
朝代：宋

有学关时用，无心与物驰。
已称黄发老，犹似彩衣时。
世道空机穽，襟期自坦夷。
只今风月夜，犹足想清规。
亲友冯仪之运干挽章三首
作者：曹彦约
朝代：宋

闻道江西使，宾筵陨德星。失声归士友，短气动朝廷。屡选非无意，迟行若有灵。忍令清燕处，我辈尚谈经。有学关时用，无心与物驰。已称黄发老，犹似綵衣时。世道空机阱，襟期自坦夷。只今风月夜，犹足想清规。子也吾尝友，天乎独异渠。仕无通籍禄，家有厚斋书。讲说来匡鼎，风骚藉子虚。争荣森窦桂，训不负蕃畬。
亲友冯仪之运干挽章三首·其一
作者：曹彦约
朝代：宋
体裁：古风

闻道江西使，宾筵陨德星。失声归士友，短气动朝廷。屡选非无意，迟行若有灵。忍令清燕处，我辈尚谈经。
亲友冯仪之运干挽章三首·其三
作者：曹彦约
朝代：宋
体裁：古风

子也吾尝友，天乎独异渠。仕无通籍禄，家有厚斋书。讲说来匡鼎，风骚藉子虚。争荣森窦桂，训不负蕃畬。
亲友冯仪之运干挽章三首·其二
作者：曹彦约
朝代：宋

有学关时用，无心与物驰。已称黄发老，犹似綵衣时。世道空机阱，襟期自坦夷。只今风月夜，犹足想清规。
亲友冯仪之运干挽章三首·其二
作者：曹彦约
朝代：宋

有学关时用，无心与物驰。
已称黄髮老，犹似綵衣时。
世道空机穽，襟期自坦夷。
只今风月夜，犹足想清规。
仁季再赋亦再赋二首
作者：曹彦约
朝代：宋

昔年远访郁孤台，止渴曾询庾岭梅。别后只从忙里过，到今多见旅中开。是非汩没身添老，寒暑侵陵首屡回。却忆故园松竹外，朔风吹雪亚枝来。何物清高称月台，雪天佳客照江梅。谢家玉树庭前发，后土琼花岁里开。朝日何郎吟未彻，晚风姑射宴方回。横抛珠玉人间世，只恐花神驾鹤来。
仁季再赋亦再赋二首
作者：曹彦约
朝代：宋

昔年远访郁孤台，止渴曾询庾岭梅。
虽后只从忙里过，到今多见旅中关。
是非汩没身添老，寒暑侵陵首屡回。
却忆故园松竹外，朔风吹雪亚枝来。